Саҳобия аёллардан Фотима хонимнинг насаблари: бинти Асад ибн Ҳошим ибн Абду Маноф ибн Қусой. Яъни, отасининг исми Асад, унинг отаси эса Ҳошим, унинг Отаси Абдуманоф, у Қусайнинг ўғли.\nФотима бинти Асад ҳошимийлар уруғи ичида биринчи дунёга келган ҳошимийя бўлган. У киши Али ибн Абу Толиб розиялоҳу анҳунинг оналари бўлади. Биринчилардан бўлиб ҳижратга чиққан муҳожирлардан.\nМаълумки, Расулуллоҳ соллаллоҳу алайҳи васаллам ёшлик чоғида етим қолганлар. Оталари Абдуллоҳ ҳали Расулуллоҳ дунёга келмасларидан аввал вафот этганлар. Онасиларидан ҳам жуда эрта ажралганлар. Боболари Абдулмуттолибдан кейин Расулимиз алайҳиссаломни амакилари Абу Толиб ўз қарамоғига олган. Ўшанда Абу Толибнинг завжаси Фотима хоним Расулуллоҳга жуда кўп ғамхўрлик қилган. Шу туфайли Пайғамбаримиз соллаллоҳу алайҳи васаллам бу аёлга ўзгача эҳтиром кўрсатар эдилар. Ҳатто у аёл қазо қилганда ўз либосини унга кафан қилдирган ва қабрида ҳам бирга бир оз ётиб, кейин дафн эттирган эканлар.\nИбн Абдулбар раҳматуллоҳи алайҳ Саъдон ибн Валид ас-Сабирийдан, у Ато ибн Абу Рабоҳдан у Абдуллоҳ ибн Аббос розияллоҳу анҳудан ривоят қилади:\nАли ибн Абу Толибнинг онаси Фотима қазо қилганда Расулуллоҳ соллаллоҳу алайҳи васаллам унга ўз кўйлакларини кафан сифатида кийдирдилар ва қабрга дафн этиш чоғида ҳам уни ёнида андак ётдилар. Бу ишдан ҳайрон бўлган саҳобалар: Эй Аллоҳнинг Расули, олдин бундай қилганингизни ҳеч кўрмаган эдик, нега бундай қилдингиз? деб сўрашди? Шунда Расулуллоҳ соллаллоҳу алайҳи ва саллам: Менга Абу Толибдан кейин бу аёлчалик яхшилик қилган одам бўлмаган. Кўйлагимни токи жаннатда бу аёлга жаннат либослари кийдирилсин, деб кийдирдим. Ёнида бир оз ётишимнинг сабаби эса, унинг ҳисоб-китоби енгил бўлсин, дедим деб жавоб бердилар . (Сияру Аълом ан-Нубало. 2-Ж. 118-б).\nСохта салафийларнинг бузуқ ақидаларидан бири, табаррук нарсаларнинг баракасини инкор этишади. Ҳатто уни ширк дейишгача боришади. Ваҳоланки, юқоридаги ривоятда Пайғамбаримиз соллаллоҳу алайҳи васалламнинг ўзлари табаррукан ўз кўйлакларини Фотима бинти Асадга кафан қилган эканлар!\nДемак, Аллоҳга яқин улуғ зотларнинг табаррукотларида,албатта барака бор экан.\nКиритилди: 15:25 14.03.2019. Ўқилди: 1454 марта. Фикрлар сони: 0 та.


Бағрикенглик эмас, балки адолатдир! | Azon.uz - Ахборот-таҳлилий портал\n2577 08:35 14.01.2020\nДинлараро муносабатларда кейинги пайтда ишлатиш урф бўлган “диний бағрикенглик” тушунчаси ва сўз бирикмасига бироз эътироз бор. Чунки бу сўз бирикмаси исломга ҳам инсоф қилмайди ва аҳли зимматга ҳам ҳурмат кўрсатмайди. Бу фикримни тушунтиришга ҳаракат қиламан. “Бағрикенглик” араб тилидаги “тасамуҳ” сўзидан олинган бўлиб, у мурувватли бўлиш, илтифот ва шафқат кўрсатиш асносида ҳақдан кечиш маъносини англатади. Бундай ҳақдан кечиш Аллоҳнинг ҳақларига тегишли ҳукмларда мавжуд. Балки инсон ўзини Аллоҳнинг ҳақлари олдида бағрикенгликнинг, яъни Аллоҳнинг ўз бандаларидан фазли ва эҳсони ила ҳақларидан кечишлигининг кенг майдони узра тургандек кўради. Агар ибодатлар ҳукмларига қарасангиз уларнинг қанчадан қанча рухсат ва ҳақни кечиш билан иҳоталанганини кўрасиз.\n(Бунга касаллик ва мусофирликда жума намози фарз, ҳайит намозлари вожиб бўлмаслиги, мусофирликда намоз қаср ўқилиши ва рўза тутиш ихтиёрийлиги, маҳсига масҳ тортиш муддатининг з кунга чўзилиши, ёки сув топилмаганда таяммум қилиниши, киши вафот қилганда Аллоҳдан бўлган намоз, рўза каби қарзлари унинг қолдирган молидан адо қилинмаслиги каби ва булардан бошқа минглаб масалалар мисол бўлади. Зеро Аллоҳ таоло: لَا يُكَلِّفُ اللَّهُ نَفْسًا إِلَّا وُسْعَهَا “Аллоҳ ҳеч бир жонни тоқатидан ташқари нарсага таклиф қилмайди).\nБундан ташқари инсон бу ҳақларни адо қилишдаги хато ва камчиликларида афв ва кечириш умидларига доимо боғланган бўлади. Шундан фуқаҳолар: “Аллоҳнинг ҳақлари бағрикенгликка бино қилингандир”, дейишади. Аммо бандаларнинг ҳақларини белгилаб берадиган ва ўрталарида адолат мезонини қўядиган аҳкомларда бағрикенглик асосларини ўрнатишда маъно йўқдир. Акс ҳолда томонлар ўртасида адолат мезони бузилади. Бунинг сабаби, бундай ҳукмлар ҳуқуқлар ҳимояси ва риояси учун адолатнинг нозик мезонига мувофиқ барпо қилинган. Агар томонларнинг биридан бағрикенглик топилса бунинг натижасида бошқа томондан ноҳақлик ва зулм топилиши керак бўлади. Аҳли зиммат аҳкомлари бир меҳвар доирасида айланади. У ҳам бўлса мусулмон жамияти соясида мусулмонлар ва аҳли китоб ўртасидаги мумомалот ва муошаротда адолат кафолатларини мустаҳкамлашдир.\nЯъни, аҳли зиммат аҳкомларидан ҳар бир ҳукмда мусулмон ва китобийларнинг ҳар бири учун адолат қарор топиши риоя қилинган. Агар бу ҳукмларда мусулмонлар фойдасига бағрикенглик киритилса китобийларга ноҳақлик ва зулм қилинган бўлади. Агар уларда китобийлар манфаати учун бағрикенгликка риоя этилса, бу ҳолда мусулмонларга адолатсизлик қилинган бўлади. Тўғри, бандаларнинг ўзаро ўрталаридаги ҳақларини белгилаб берадиган ҳуқуқларда бағрикенглик тушунчаси мавжуд.\nБу тушунча битта маънодагина ворид ва маъқулдир. У ҳам бўлса Аллоҳ таолонинг ҳар бир шахснинг ўзга томон бўлган ҳуқуқида бағрикенг ва илтифотли бўлишга тавсиясидир. Аммо бу хусусда мажбурий аҳкомлар жорий қилмаган. Чунки бағрикенглик қачон ихтиёрий юзага чиққандагина ўзининг ҳақиқий маъносини ифодалайди. Аммо бу тўғрида мажбурий ҳукмларнинг жорий қилиниши айни зулмнинг ўзидир.\nСўзимиз тушунарли бўлиши учун мисол келтираман, шориъ олди сотди, қарздорлик масалаларидан иборат молиявий таомул доирасида мажбурий ҳукмларни жорий қилган. Бунда ҳамма томонга адолатни кафолатлаган ва бағрикенглик, ҳамда олийжаноблик асосларидан узоқда бўлган ҳуқуқлар мажмуъини машруъ этган. Лекин одамларга ахлоқий асосларни баён этганда барчага олийжаноблик ва мурувватли бўлишни тавсия этади. Пайғамбар (с.а.в.) айтадилар: “Сотганда мурувватли бўлган, олганда мурувватли бўлган, қарзни тўлаганда мурувватли бўлган ва қарзини ундирганда мурувватли бўлган кишини Аллоҳ раҳмат қилсин”, дедилар. Демак, мусулмонлар билан китобийларнинг алоқаларини тартибга соладиган ҳукмларни бағрикенглик сифати билан тавсифлаш ҳеч бир ҳолда тўғри бўлмайди. Агар шундай қилинса бу бир вақтнинг ўзида зулм ва ноҳақлик деб ҳам аталади.\nЧунки баъзи бандаларнинг ҳуқуқларида мажбурий бағрикенглик бошқаларининг ҳақларини зоеъ қилиш эвазига юзага чиқади. Бизнинг “Аҳли зиммат аҳкомларини бағрикенгликда сифатлаш исломга инсоф қилмаслик”, деган сўзимизнинг тасдиғи мана шудир. Бу иборанинг аҳли зимматга ҳурмат кўрсатмаслигига келсак, эҳсон кийими кийдирилган ва олийжаноблик, мурувват бўёғи билан бўялган бундай муомалотдан, у қай даражада олий ва адолатли бўлмасин, уларнинг ҳам жирканиш ва хафа бўлишга ҳақлари бордир. Чунки инсон қандай бўлмасин иззат нафсли қилиб яратилган.\nАллоҳ бу тўғрида шундай марҳамат қилади: وَلَقَدْ كَرَّمْنَا بَنِي آدَمَ وَحَمَلْنَاهُمْ فِي الْبَرِّ وَالْبَحْرِ وَرَزَقْنَاهُمْ مِنَ الطَّيِّبَاتِ وَفَضَّلْنَاهُمْ عَلَى كَثِيرٍ مِمَّنْ خَلَقْنَا تَفْضِيلًا “Дарҳақиқат, Биз Одам болаларини азиз-мукаррам қилдик ва уларни барру-баҳрда — қуруқлик ва денгизда (от-улов ва кемаларга) чиқариб қўйдик ҳамда уларга ҳалол-пок нарсалардан ризқу рўз бердик ва уларни Ўзимиз яратган жуда кўп жонзотлардан афзал-устун қилиб қўйдик.” (Исро сураси, 70-оят).\nАллоҳ азза ва жалланинг инсонни икром қилиши самараси бўлмиш энг муҳим мукаррамлик эҳсон миннатлари ва раҳмат Фиқҳ ва ислом мероси китобларида ислом ҳукмлари ва қонунлари доирасида “бағрикенглик” истилоҳини қанчалик изламайлик бу йўналишда ҳеч қандай муваффақиятга эришмаймиз. Тўғри, исломнинг одамларга ихтиёрий бағрикенгликка бўлган тавсиялари ахлоқий асослар ва қадриятлар ҳақида сўзланганда кўп бор такрорланади. Фақат бугунга келибгина ислом ҳукм ва қонунларидаги инсонийлик маъноларини бўрттириш мақсадида айрим ёзувчи ва тадқиқотчилар тилларида ушбу калима такрорлана бошлади. Ваҳоланки, бу калима ёки бирикма инсон ҳуқуқлари, яъни инсонларнинг ўзаро адолатли ҳаёт кечириш усулларини белгилаб берган ҳуқуқларнинг баёнини ўз ичига олган ҳукмлар доирасида ҳеч қандай маънони ифодаламайди.\nУнда Қонунлар эгаси Аллоҳнинг инсонларнинг инсонийлигига эҳтимоми, уларга ўта меҳрибонлиги намоён бўлган маълум ҳукмларни қандай ном билан атаймиз, деган савол туғилади. Бу ҳукмларни адолат деб номлаймиз, инсонийлик деб атаймиз. Чунки у ҳукмларнинг ҳақиқати ва воқеълигига ана шу васфлар мувофиқ. Чунки адолат – ҳамма бир хил даражада эришадиган ва унга эришиш асносида бир тараф бошқасига миннат ёки имтиёз даъвосини қилолмайдиган ҳақдир. Фикримизнинг хулосаси ўлароқ шундай деймиз: Аҳли зиммат ва улар ҳукмидаги кишиларга исломнинг олийжаноб муносабатларини бундан сўнг бағрикенглик деб эмас, балки адолат ёки инсонийлик деб номласак ҳақиқатга яқинлашган бўламиз.\nМасалан, Имом Косонийнинг “Бадаиус санаиъ” да зикр қилган: “Зикр қилганларимиздан хамр, чўчқа ва ҳочни сотишдан, гарчи аҳли исломдан кўпчилик яшасада, лекин мусулмонлар ери бўлмаган қишлоқ ёки мавзеларда қўнғироқ чалишдан манъ этилмайди”. (Бадаиъус санаъи”, 7/113) жумлалари ислом бағрикенглиги эмас, балки унинг адолати ёки инсонийлиги ифодасидир.\nМубашшир Аҳмад Мубашшир Аҳмад домла таҳлил Илм дин Бағрикенглик\nИмон, Ислом, эҳсон\n739 15:00 25.06.2020\n1037 02:40 11.05.2020\n7751 17:50 09.05.2020\n1665 10:30 29.04.2020\n1207 19:00 28.04.2020\n6336 18:00 28.04.2020


Америка доллари – дунёда энг муҳим пул бирлиги. Шунинг учун долларнинг ташқи кўриниши ва мукаммаллигига эътибор катта. Бу вазифа 152 йилдан бери Америка банкнотасини босиб чиқараётган давлат агентлиги зиммасида. Доллар сўзи қаердан келиб чиққан? Доллар сўзи ўрта асрларда дастлаб 1519…\n01.07.2016 Этимология Фикр билдирилмаган\n🔥55 марта кўрилди\n05.02.2015 Этимология Фикр билдирилмаган\n🔥824 марта кўрилди\n05.06.2013 Этимология Фикр билдирилмаган


Қорақалпоғистонда 3 нафар бемор бутунлай соғайди\nСоғлиқни сақлаш вазирлиги матбуот хизмати Ўзбекистонда яна 3 киши коронавирусдан тузалгани ҳақида хабар берди.\nҚорақалпоғистон юқумли касалликлар шифохонасида коронавирус инфекциясига чалинган 3 нафар бемор бутунлай соғайди. Улар республика соғлиқни сақлаш вазирлиги масъуллари иштирокида реабилитацияга кузатилди.\nСоғайганларнинг 1 нафари Тошкент шаҳридан бўлиб, Тошкент-Қўнғирот йўналишидаги йўловчи поездда Қорақалпоғистонга борган. Икки нафари эса Нукус шаҳридан ота-бола бўлиб, касалликни коронавирусга чалинганлар билан мулоқот орқали юқтириб олишган.\n«Самарали даволаш муолажалари туфайли бугунги кунда лаборатория текширувлари уларнинг дарддан бутунлай фориғ бўлганини кўрсатди.\nБунда, шубҳасиз, республика юқумли касалликлар шифохонасининг фидойи тиббиёт ходимларининг алоҳида ҳиссаси бор. Уларнинг саъй-ҳаракатлари, халқаро стандартлар асосида даво чоралари кўрилгани беморларнинг тузалишига замин яратди», дейилади Соғлиқни сақлаш вазирлиги Жамоатчилик билан алоқалар бўлими хабарида.\nЎзбекистонда коронавирус инфекциясидан бутунлай соғайганлар бугуннинг ўзида 27 нафарга ошиб, жами соғайганлар сони 156 нафарни ташкил этмоқда.\nБундан аввалроқ Қорақалпоғистон ҳудудида шу вақтгача 58 кишига коронавирусдан зарарланиш ташхиси қўйилган маълум бўлганди.


Яна қанча кутиш керак? Муаммога ечим борми? — 21asr.uz\nМингтепа археология маданий мерос объекти Марҳамат туманида жойлашган. Уни муҳофаза қилиш, тадқиқ этиш ва базасида туризмни ривожлантириш бўйича Ўзбекистон Республикаси Президентининг қатор қарорлари қабул қилинган. Мазкур меъёрий ҳужжатларда белгиланган вазифалар юзасидан қарор қабул қилинганига 11 ой бўлганига қарамай, амалий ишлар “ўлда-жўлда”. Тўғри бу ҳолат бўйича жон куйдираётганлар бор, бироқ натижа йўқ-да.\nФидойилардан бири халқ депутатлари Андижон вилоят Кенгашидаги O‘zLiDeP депутатлик гуруҳи аъзоси О.Хусанов. Унинг куюнчаклиги шунча-ю, мутассаддиларнинг бепарволиги шунча. Ахир маданий мероснинг шу қадар аҳамияти қизиқтирмайдими айрим масъулларни? Ҳатто Андижон вилоят маданий мерос бошқармасига юборилган депутатлик сўровига ҳозирга қадар жавоб берилмаётгани қизиқ?!\nДепутатнинг куюнганича бор. Ахир шундай тарихий объектнинг наманганликлар тасарруфига ўтиб кетишига жим қараб туриб бўладими?\n“Нуфузли лавозимдагиларнинг айтишича, наманганликлар тарихни сохталаштириш орқали қадимий Довон давлатининг ҳақиқий пойтахти деб илмий асосга эга бўлган Мингтепадан ушбу шарафли номни тортиб олиш учун қаттиқ курашмоқдалар, – дейди куюниб депутат. – Улар Ахсикентда Вазирлар Маҳкамасининг қарори чиқиши билан амалда кенг кўзламли ишларни бошлаб юборганлар. Жумладан, наманганликлар маҳаллий бюджет ҳисобидан 15 та доимий ишловчи штат ажратган, ёдгорликнинг бир қисми ёпилган. 300 метрга яқин узунликда томоша йўллари барпо этилган, кириш жойига “Ахсикент” ёзуви ўрнатилган... Эҳҳее, улар авжида ишлашяпти, - бош чайқайди у. Бизда эса ҳали ҳам амалий ишга ўтилгани йўқ!”\nБиргина мисол. Вазирлар Маҳкамасининг 2018 йил 29 декабрдаги қарорида белгиланган бандларга кўра, республика ва хорижда объектга оид сақланаётган манбаларни малакали мутахассис ва экспертлар, олимларни жалб этган ҳолда тадқиқ этиш, ёдгорлик тасарруфидаги жойларни ўрганишни имкон қадар кўпайтириш зарур. Аммо бир йилда атиги 1-2 та жой ўрганилмоқда, холос.\nХўш, бу муаммо қачонгача очиқ қолади? Депутатнинг сарсонгарчилиги қачон тугайди? Саволларга жавобни мутасаддилардан кутамиз.


Мутолаа: Қочоқ (ҳикоя) - zarnews.uz\nБу воқеанинг тафсилоти анча узун. Аввал Пашка онаси билан ёмғирда ивиб, гоҳ экини ўриб олинган даладан, гоҳ этигига сариқ барглар ёпишадиган ўрмондаги сўқмоқ йўлдан тонг ёришгунча юрди. Кейин эшикнинг очилишини кутиб, қоронғи даҳлизда икки соатга яқин турди. Даҳлиз ҳовлидан кўра иссиқроқ ва зах эмас эди-ю, лекин шамол турганда ёмғир томчилари бу ерга ҳам урарди. Даҳлиз аста-секин одам билан тўлганда, сиқилиб қолган Пашка аллакимнинг балиқ иси анқиб турган пўстинига юзини қўйиб, мудраб олди. Лекин лўкидон шарақлади-да, эшик очилиб, Пашка онаси билан қабулхонага кирди. Бу ерда яна узоқ кутишга тўғри келди. Ҳамма беморлар скамейкаларда қимир этмай, жим ўтирарди. Пашка уларни кўздан кечирар, жуда кўп ғалати ва қизиқ нарсани кўраётган бўлса ҳам индамас эди. Фақат бир гал қабулхонага аллақандай ўспирин бола бир оёқлаб, ҳаккалаб кирганда, Пашканинг ўзи ҳам худди шундай ҳаккалагиси келди. У онасининг тирсагига туртди, оғзини енгига қилиб, пиқиллаб кулди-да:\n— Ойи, қаранг, чумчуқ! — деди.\n— Жим тур, ўғлим, жим тур! — деди онаси.\nКичик дарчада, ухлайвериб шишиб кетган, фельдшер кўринди.\n— Қани, ёзилинглар! —деди у йўғон овоз билан.\nҲамма, шу жумладан, ҳаккалаб юрувчи қизиқ бола ҳам дарчага яқин келди. Фельдшер ҳар бир кишидан исмини, отасининг исмини, ёшини, турар жойини, қачондан бери бетоблигини ва ҳоказоларни сўради. Пашка онасининг берган жавобидан ўзининг исми Пашка эмас, Павел Галактионов эканини, ёши еттидалигини, саводсиз ва пасхадан буён бетоблигини билиб олди.\nЁзилиб бўлгандан кейин бироз тикка туришга тўғри келди; қабулхонадан оқ фартук кийган, белини сочиқ билан бойлаган доктор ўтди, ҳаккалаб юрувчи бола ёнидан ўтиб кета туриб, елкасини қисди ва оҳангдор овоз билан:\n— Тентак экансан-ку! Тентак бўлмасанг шунақа қилармидинг? Душанба куни келгин десам, жума куни келиб ўтирибсан. Менга деса сира келма, лекин оёқдан айрилиб қоласан-а, тентак! — деди.\nБоланинг башараси худди садақа сўрайдигандек қайғули тус олди, кўзларини пириллатиб:\n— Бир яхшилик қилинг, Иван Миколаич! — деб ялинди.\n— Иван Миколаичмиш! — деди доктор, уни мазах қилиб. — Душанба куни келгин деган эдим, айтганимни қилишинг керак эди. Аҳмоқнинг ўзгинаси экансан-ку!..\nҚабул бошланди. Доктор хонасида ўтириб беморларни навбатма-навбат чақиради. Хонадан чинқириқ, боланинг йиғлагани ёки докторнинг аччиғланиб:\n— Ҳа, нега бўкирасан? Мен сени сўйяпманми? Жим ўтир! — дегани эшитилади.\nПашкага навбат етди.\n— Павел Галактионов! — деб чақирди доктор.\nОнаси гўё бу чақирувни кутмагандек ҳуши оғиб қолди ва Пашанинг қўлидан ушлаб, хонага олиб кирди. Доктор стол ёнида, қалин китобни болғача билан беихтиёр уриб ўтирарди.\n— Қаеринг оғрийди? — деб сўради у кирганларга ҳам қарамай.\n— Боланинг тирсагига яра чиққан, отахон, — деб жавоб берди онаси, унинг юзи шундай ўзгардики, Пашканинг яраси уни ҳақиқатан жуда хафа қилгандай эди.\nПашка пишиллай-пишиллай бўйнидаги рўмолни ечди, кейин енги билан бурнини артди-да, пўстинини еча бошлади.\n— Эй хотин, меҳмонга келганмисан! — деб тўнғиллади доктор. — Мунча имилламасанг? Сендан бошқа қараб турганлар ҳам кўп!\nПашка шоша-пиша пўстинини ечиб ерга ташлади-да, онасининг ёрдами билан кўйлагини ечди. Доктор эринчоқлик билан унга қаради ва яланғоч қорнига шапиллатиб уриб қўйди.\n— Пашка оғайни, тоза қорин солибсан-ку, — деди у чуқур нафас олиб.\n— Қани, тирсагингни кўрсат-чи.\nПашка қонли жомга кўз қирини ташлади, докторнинг фартугига қаради-да, йиғлаб юборди.\n— Ии-и! — деб мазах қилди доктор. — Уйлантирадиган бўлиб қолипти-ю, бўкиришини қара-я! Уялмайдиям.\nПашка йиғламасликка уриниб, онасига қаради, унинг бу боқишида: «Уйга борганда касалхонада йиғлаганимни айтиб юрма, тағин!» деган ўтинч бор эди.\nДоктор унинг тирсагини қаради, эзиб кўрди, чуқур нафас олди, лабларини чўпиллатиб қўйди-да, яна эзиб кўрди.\n— Қанақа хотинсан ўзинг, — деди у. — Нега илгарироқ олиб келмадинг? Қўлдан айрилиб қолай депти-ю! Кўзинг борми, ўзи, тентак, бунинг бўғини касал!\n— Буни сиз яхши биласиз, отахон… — деб уҳ тортди хотин.\n— Отахон эмиш… Боланинг қўлини йиринглатиб юборибсан-у, яна отахон дейсан.\nҚўлсиз нимага ярайди? Ўла-ўлгунча сенга дардисар бўлади. Бурнингга иссиғлиқ тошса-ку, ўзинг касалхонага югурасан. Болани бўлса ярим йилдан буён азобга қўйибсан. Ҳаммангиз ҳам шунақа!\nДоктор папирос тутатди. Папиросни чекиб бўлгунча хотинни койиди, хаёлида куйлаётган қўшиқ оҳанггига мослаб бошини чайқаб, алланарсалар ҳақида ўйлаб ўтирди. Докторнинг олдида яланғоч турган Пашка унинг гапига қулоқ солар, папирос тутунига қарарди. Папирос ўчгандан кейин доктор уйғонгандек бошини кутарди-да, аввалгидан кўра секинроқ гапира бошлади:\n— Менга қара, аёл. Буни мой ёки дори билан даволаб бўлмайди. Уни касалхонада қолдириш керак.\n— Қолдириш керак бўлса, отахон, қолдирмай нима қилардик?\n— Биз уни операция қиламиз. Сен-чи, Пашка, шу ерда қол, — деди доктор Пашканинг елкасига қоқиб. — Ойинг кетаверсин, сен билан икковимиз шу ерда қоламиз, оғайни. Менинг малиналарим пишган, оғайни! Икковимиз-чи, Пашка, ишимизни битирганимиздан кейин саъва тутгани борамиз, мен сенга тулкини кўрсатаман. Меҳмондорчиликка борамиз! Хўпми? Ойинг эртага келиб олиб кетади! Хўпми?\nПашка онасига савол назари билан қаради.\n— Қола қол, ўғлим! — деди у.\n— Қолади, қолади! — деди доктор хушчақчақлик билан. — Гапириб ўтириш ҳам ортиқча! Мен унга тирик тулкини кўрсатаман. Ярмаркага бирга бориб обаки оламиз! Марья Денисовна, юқорига олиб чиқинг!\nДоктор хушчақчақ, кўнгилчан кишига ўхшайди, шерик топилганига хурсанд кўринади; Пашка унинг сўзини ерда қолдирмоқчи эмас, бунинг устига умрида ярмаркага бормаган, тирик тулкини кўриш иштиёқи ҳам зўр, лекин онасиз қандай қилади? Бироз ўйлаб кўргач, у доктордан онасини ҳам касалхонада қолдиришни сўрамоқчи бўлган эди, лекин оғзини очишга ҳам улгурмай қолди, фельдшер хотин уни етаклаб зинадан чиқиб кетди. Пашка оғзини очиб, атрофга аланглаб борарди. Зина, пол ва кесакилар баҳайбат, ёруғ, сариқ рангга бўялган бўлиб, ҳаммасидан ўсимлик мойининг ёқимли ҳиди келиб турарди. Ҳамма жойга лампа осилган, пояндоз тўшалган, деворлардан мис жўмраклар чиқиб турарди. Пашкага ҳаммасидан ҳам ўзини ўтқазиб қўйишган кроват билан кулранг ғадир-будур адёл ёқди. У ёстиқни, адёлни ушлаб кўрди, палатани кўздан кечириб чиқди-да, доктор яхши яшаркан, деган фикрга келди.\nПалата у қадар катта эмас, учта кроват қўйилган эди. Кроватнинг биттаси бўш, иккинчисини Пашка эгаллади, учинчисида эса тўхтовсиз йўталиб, кружкага туфлаётган қовоғи солиқ чол ўтирарди. Пашканинг кровати турган жойдан — эшикдан қарасанг бошқа палатанинг икки кроват турган бир қисми кўринарди: кроватнинг биттасида бошига каучук пуфак қўйилган аллақандай рангсиз, ориқ киши ётарди; иккинчисида хотинга ўхшаган, боши боғланган мужик қўлларини ёйиб ўтирарди.\nФельдшер хотин Пашкани ўтқазиб чиқиб кетди ва бироздан кейин бир қучоқ кийим кўтариб кирди.\n— Бу сенга, — деди у. — Кийиб ол.\nПашка ечинди ва суюниб янги кийимларни кия бошлади. Кўйлак-иштонни ва кулранг чопонни кийиб олгач, ўзини мамнуният билан кўздан кечирди ва шу кийимда қишлоқни бир айланиб чиқсам ёмон бўлмас эди, деб ўйлади. Унинг тасаввурида онаси уни дарё бўйидаги полизга чўчқа боласи учун карам барги юлиб келишга юборади; у югуриб кетади, ўғил ва қиз болалар уни қуршаб олишади, унинг чопонини кўриб ҳаваслари келади.\nПалатага иккита ёғоч товоқ, қошиқ ва икки бурда нон кўтарган энага кирди. У товоқнинг биттасини чолнинг, иккинчисини Пашканинг олдига қўйди.\n— Е! — деди у.\nПашка товоққа қараса, ёғлиқ карам шўрва ва бир бўлак гўшт бор экан. У, яна, доктор яхши яшар экан, ўзи ҳам биринчи кўринишдагидек сержаҳл эмас экан, деб ўйлади. У ҳар хўплашда қошиқни ялаб, карам шўрвани узоқ ичди; кейин товоқда гўштдан бошқа ҳеч нарса қолмагач, чолга кўз қирини ташлади ва унинг ҳамон шўрва ичаётганини кўриб ҳаваси келди. У чуқур нафас олди-да, гўштни секин-секин ея бошлади, лекин унинг бутун ҳаракатлари бекор кетди: бир пасда гўштни ҳам еб қўйди. Фақат озгина нон қолди, холос. Ноннинг қуруқ ўзини ейиш мазали эмас, лекин бошқа илож йўқ. Пашка ўйлаб кўрди-да, нонни ҳам еб қўйди. Шу вақт энага яна товоқ кўтариб кирди. Бу гал товоқда картошка солинган қовурдоқ бор эди.\n— Нонинг қани? — деб сўради энага.\nПашка жавоб бериш ўрнига лунжини шиширди ва нафа сини пуфлаб чиқарди.\n— Нега еб қўйдинг? — деди энага койиб. — Қовурдоқни нима билан ейсан?\nУ чиқиб кетди ва яна бир бурда нон олиб келди. Пашка умри бино бўлиб қовурилган гўшт емаган эди. Ҳозир уни еб кўриб, жуда мазали экан деган хулосага келди. Қовурдоқ дарров тамом бўлди. Қовурдоқни еб бўлганда, карам шўрвадан кейин ортган нондан сал каттароқ нон қолди. Чол овқатланиб бўлиб, қолган нонини стол тортмасига яшириб қўйди; Пашка ҳам худди шундай қилмоқчи бўлди-ю, бироз ўйлаб кўргач, еб қўя қолди.\nҚорни тўйгандан кейин сайр қилишга чиқди. Қўшни палатада боя кўрганидан бошқа яна тўрт киши бор эди. Улардан фақат биттаси унинг диққатини ўзига тортди. Бу новча, маъюс, сержун юзли ўтакетган ориқ бир киши эди; у кроватда ўтирар, бошини соат капкири сингари қимирлатар ва ўнг қўлини тинмай силкитарди. Пашка анчагача ундан кўзини узмади. Мужикнинг соат капкири сингари бир меъёрда бош силкиши унга аввал жуда қизиқ бўлиб, ҳамманинг вақти хушлиги учун қилинаётгандек туюлди. Лекин мужикнинг юзига синчиклаб қараб, оғир касалга мубтало эканини англагач, уни ваҳима босди. Учинчи палатага кирган эди, лой суртиб қўйилганга ўхшаган тўқ қизил юзли икки мужикни кўрди.\nУлар кроватларда қимир этмай ўтирарди, оғиз-бурунни ажратиш қийин бўлган ғалати юзли бу мужиклар мажусийларнинг худосига ўхшарди. Пашка энагадан:\n— Хола, нега улар бунақа?—деб сўради.\n— Чечак чиққан уларга, йигитча, — деди энага. Пашка палатасига қайтиб, кроватга ўтирди ва бирга саъва тутгани ёки ярмаркага боргани докторни кута бошлади. Лекин доктор келавермади. Қўшни палата эшигида фельдшер кўринди. У бошига халтага муз солиб қўйилган бемор тепасига келиб энгашди-да:\n— Михайло! — деб қичқирди.\nУхлаб ётган Михайло қимир этмади. Фельдшер қўлини силтади-ю чиқиб кетди. Пашка докторни кутиб ўтирар экан, қўшни чолни кўздан кечира бошлади. Чол тинмай йўталар ва кружкага тупурарди; у чўзиб-чўзиб, хириллаб йўталарди. Пашкага чолнинг бир қилиғи ёқди: йўталаётиб нафас олганида, кўкрагида алланарса ҳуштак чалар ва турли овозлар чиқариб қўярди.\n— Бува, ичингда ҳуштак чалаётган нима? — деб сўради. Пашка.\nЧол жавоб бермади. Пашка бироз кутиб:\n— Бува, тулки қаерда? — деб сўради.\n— Қанақа тулки?\n— Тирик тулки.\n— Қаерда бўларди? Ўрмонда бўлади-да.\nАнча вақт ўтди, лекин доктор ҳамон келмади. Энага чой олиб кирди, чой билан ичишга нон қолдирмагани учун Пашкани койиди; фельдшер яна бир бор келди ва Михайлони уйғотишга уриниб кўрди; деразадан қоронғилик кўрина бошлади, палаталарда чироқ ёқилди, доктордан эса ҳамон дарак йўқ эди. Энди кун кеч, ярмаркага ҳам, саъва тутишга ҳам бориб бўлмайди. Пашка кроватига чўзилиб ётди-да, ўйлай бошлади. У доктор ваъда қилган обакини, онасини, унинг овозини, кулбаларининг қоронғилигини, печкани, эзма кампир Егоровнани эслади… Эслади-ю, бирдан кўнгли бузилиб, юраги ғаш бўлди. Эртага онасининг олиб кетгани келишини эслаб, жилмайди-да, кўзини юмди.\nШитирлаган товуш уни уйғотиб юборди. Қўшни палатада кимдир юрар, шивирлаб гапирарди. Шамларнинг шуъласида Михайлонинг кровати ёнида уч одамнинг уймалашиб юргани кўринарди.\n— Кровати билан олиб чиқамизми ё шундайми? — деб сўради улардан бири.\n— Шундай. Кроват билан олиб ўтиб бўлмайди. Жойинг жаннатда бўлгурнинг бемаҳал ўлганини қаранг!\nБири — Михайлонинг елкасидан, иккинчиси — оёғидан ушлаб кўтарди: Михайлонинг қўли ва чопонининг этаги осилиб қолди. Учинчиси — хотинга ўхшаш мужик — чўқинди, кейин учаласи оёқларини тапиллатиб, Михайлонинг этагини босиб-босиб палатадан чиқишди.\nУхлаб ётган чолнинг кўкрагидан ҳуштак чалган, куйлаган овоз эшитиларди. Пашка қулоқ солиб турди, кейин қоронғи деразага қараган эди, юрагини ваҳима босиб, кроватидан сакраб турди.\n— О-о-ой-и-и! — деб бақирди.\nБақириб юборди-ю, жавоб кутмай қўшни палатага югурди. Шамнинг нури хонанинг қоронғи бурчакларини ғира-шира ёритиб турарди: Миколанинг ўлимидан безовта бўлган беморлар кроватларида ўтирарди; сочлари тўзғиган, ўз соялари билан чалкашиб кетган бу одамлар савлатли ва новча бўлиб кўринар, борган сайин катта бўлаётгандек туюларди; энг қоронғи бурчакда турган чеккадаги кроватда мужик боши ва қўлини силкитиб ўтирарди.\nПашка қайси эшикни очишини ўйлаб ўтирма й, чечак касаллари ётган палатага ўзини урди, у ердан йўлакка чиқиб, йўлакдан кроватларда узун сочли, кампир қиёфадаги баҳайбат махлуқлар ўтирган ва ётган катта хонага отилиб кирди. Хотинлар бўлимидан ўтгач, у яна йўлакка чиқиб қолди, таниш зинани кўриб, чопқиллаб пастга тушди. Шу ерга келганда ўзи ўтирган қабулхонани кўрди, ташқари чиқиладиган эшикни қидира бошлади.\nЛўкидон шарақлади, совуқ шамол юзига урилди, Пашка қоқила-суқила ҳовлига отилиб чиқди. У фақат бир нарсани — қочишни ўйларди, холос! Йўлни билмасди, лекин агар чопиб кетаверса, албатта уйга, ойисининг олдига етиб боришига ишонарди. Булутли тун эди, лекин булут орасидан ой нур сочиб турарди. Пашка пиллапоядан чиқиб тўғрига қараб югуриб кетди, омборни айланиб ўтди-да, қалин бутазорга дуч келди; бироз ўйлаб тургач, орқага, касалхона томонга қайтди, уни айланиб ўтди-да, юраги дов бермай яна тўхтаб қолди: касалхона биносининг нариги томонида гўристон крестлари оқариб кўринарди.\n— Ойи-и-и!—деб қичқириб юборди у ва яна орқага ташланди.\nҚоронғи, кўримсиз иморатлар ёнидан югуриб ўта туриб бир ёруғ деразага кўзи тушиб қолди. Ёруғ, қизил доғ қоронғида даҳшатли кўринса-да, қўрқувдан ўзини йўқотган, қаёққа боришини билмаган Пашка шу томонга бурилди. Дераза ёнида пиллапоя ва оқ тахтача қоқилган эшик бор эди; Пашка зинадан югуриб чиқди-да, деразага қаради, бирдан бутун вужудини чексиз қувонч қамраб олди. Деразадан стол ёнида китоб ўқиб ўтирган хушчақчақ, кўнгилчан докторни кўрди. Пашка суюнганидан кулиб, таниш одамига қўлини узатди ва чақирмоқчи бўлган эди ҳамки, бирдан аллақандай куч нафасини бўғиб, оёғига келиб урилди; у гандираклаб кетди ва зинага ҳушсиз йиқилди.\nУ ўзига келганда аллақачон кун ёришган эди. Кеча ярмаркага олиб боришни, саъва тутишни ва тулкини кўрсатишни ваъда қилган жуда таниш овоз ёнгинасида эшитиларди:\n— Оббо, тентак, Пашка-ей! Тентак бўлмасанг шунақа қиласанми? Савалайдиган одам йўқ-да, сени.


Маслаҳатлар 48 — Dilkashradio.com\nБугунги суҳбатимиз ҳам юз парвариши ҳақида. Агар эътибор бериб тинглаётган бўлсангиз, биз ҳар гал иложи борича табиий гўзалликни юзага чиқарувчи маслаҳатларни бериб боряпмиз. Бугун ҳам сизларнинг эътиборингизга юз парвариши ҳақида айрим маслаҳатларни берамиз.\nКўз ости салқиганда “яшил ниқоб” яхши ёрдам беради. Бунинг учун петрушка мада тўғралиб суви чиққунча эзилади. Кейин кўз остига ва қовоққа суртиб 5 дақиқа қўйиб турилади.\nТворог юз терисига тинчлантирувчи таъсир этса, сут терини керакли витаминлар билан тўйинтиради. 2 чой қошиқ творогга 1 чой қошиқ ўсимлик мойи қўшилади. Тайёр ниқоб юзга суртилиб, 20 дақиқадан сўнг илиқ чой билан ювиб ташланади.\n2 чой қошиқ мойчечак гулига 1 стакан сут солиб қайнатилади ва 20 дақиқа тиндириб қўйилади. Бу ниқоб юзга ва бўйинга суртилади. Юзингиз чиройли бўлишини хоҳласангиз, ҳафтасига икки марта олмали ниқоб суртинг. Бунинг учун яримта олмани қирғичдан ўтказиб, 1 чой қошиқ асал, 20 миллиграм ўсимлик мойи солиб яхшилаб аралаштирасиз. Юзга суртиб 10 дақиқадан кейин ювиб ташлайсиз.\nЎртача катталикдаги олмани майдалаб тўғрайсиз. Сўнг меъёрини келиштириб сутда бўтқа холига келгунича қайнатасиз. Тайёр ниқобни илиқ ҳолда юзга суртиб, 20 дақиқадан сўнг илиқ сувда ювиб ташлайсиз. Бундай ниқоб ёғли юз териларига тавсия этилади.\nКарамли ниқоб. Аввало карам баргларини юмшатиш учун иссиқ сувга ботириб қўйинг. Кейин уларга ўсимлик ёғидан суртиб, юзингиз ва бўйнингизга 20-15 дақиқа қўясиз. Юзингизни мойчечак қайнатилган сувда ювиб ташлайсиз. Мазкур муолажа қуруқ юз терисига асқотади.\nБаъзи қизларнинг ва аёлларнинг лаблари қуруқшаб ёриладиган бўлади. шунинг учун лаблар ёрилганда, тез-тез ўсимлик ёғидан суриб туриш фойдали бўлади. ёки бўлмаса уйқуга ётишдан олдин лабларни тозалаб янги асал суриб қўйсангиз кифоя. Улар яна асли ҳолига қайтади. Ёки дўконларда сотиладиган лаб учун кремлардан ҳам фойдаланиш мумкин. Уларни қандай қўллаш эса крамларнинг ўзидаги қўлланмада келтирилган бўлади.\nБаъзида совуқ кунлар бошланиши билан айрим аёлларимизнинг сочлари тўкила бошлайди. Бундай сочларга соғломлаштирувчи ва мустаҳкамловчи усулни қўллаб кўришни тавсия этамиз. Бунинг учун қуритиб туйилган мойчечак баргларидан 2 ош қошиқ олиб устидан 3 ош қошиқ қайноқ сув қуясиз. Аралашма совутилиб, тиндирилгач, унга битта тухум сариғи ва 2 ош қошиқ қатиқ қўшинг. Хосил бўлган илиқ аралашмани олдиндан ювиб қуритилган сочларга яхшилаб ишқалаб суртасиз. Бошга полиэтилен халтача кийиб, сочиқ билан ўраб олинг. Бир соатдан сўнг илиқ сувда ювиб ташлаш мумкин. Бу амални бир ой давомида ҳафтасига бир марта такрорланг. Ана шунда сочлар тўкилишдан тўхтаб, ўзининг табиий рангига эга бўлади ва ялтираб жилоланиб туради. Бу сизларга анча фойдали бўлади деган умиддамиз.\nВоқеага ҳолис баҳо бериш


Миржалол Қосимов: "Иккита тезкор гол ишимизни осонлаштирди" / CHAMPIONAT.asia\nМиржалол Қосимов: "Иккита тезкор гол ишимизни осонлаштирди"\n20 сен 20:19\n“Бунёдкор” – “Навбаҳор” (5:0) учрашувидан сўнг ташкил этилган матбуот анжуманининг иккинчи қисмида Миржалол Қосимов иштирок этди.\n“Ўйиннинг бошида қийналдик, “Навбаҳор” бизга қарши яхши тайёрлангани билинди”, - деб гап бошлади Миржалол Қосимов.\n“Рақиб қарши ҳужумлар ташкил этди, зарбалар берди. Иккита голни қисқа вақтда ура олганимиз бизга фойда берди. Наманганликлар ҳужумга ўтишга мажбур бўлишди ва биз олдинда юзага келган бўш зоналардан фойдаланишга уриндик. “Шўртан”га қарши ўйиндан сўнг таркибда ўзгаришлар қилдим. Ғузорда Пишурни ўйини яхши чиқмаганди, Жасур Ҳасановни кубок финалига асраш учун захирада қолдиргандик. Майдонга тушганлардан Рашидов ўзини яхши кўрсатди, аммо битта ўйин ҳеч нарсани англатмайди, кейинги ўйинларда ҳам шундай савияда ўйнай олса бу унинг ютуғи бўлади”.\n“Ўзбекистон кубоги финалидаги рақибимиз “Насаф” кучли жамоа. Охирги ўйинларда очко йўқотган бўлса ҳам барибир кучли жамоа ҳисобланади. Финал бу финал, ўйин кескин ва курашларга бой бўлади деб ўйлайман”.


12 январь Ўзбекистоннинг тоғли ҳудудларида қор кўчиш хавфи эълон қилинди\n16:27 / 11.01.2017\nТошкент шаҳри. Республика Гидрометеорология марказининг хабар беришича, 12 январь куни пойтахтда ҳаво ўзгариб туради, вақти-вақти билан ёмғир ёғиб, қорга айланиши мумкин. Кечаси 1 даража совуқ, 1 даража илиқ, кундузи 3-5 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, баъзи жойларда қор ёғиб, туман тушиши мумкин. Кечаси 2-7, кундузи 0-5 даража совуқ бўлади.\nБухоро ва Навоий вилоятлари. Ҳаво ўзгариб туради, баъзи жойларда ёғингарчилик бўлиб, туман тушиши мумкин. Кечаси 3 даража совуқ, 2 даража илиқ, кундузи 0-5 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, баъзи жойларда вақти-вақти билан ёғингарчилик бўлиб, туман тушиши мумкин. Кечаси 3 даража совуқ, 2 даража илиқ, кундузи 2-7 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, баъзи жойларда вақти-вақти билан бироз ёмғир ёғиб, туман тушиши мумкин. Кечаси 2 даража совуқ, 3 даража илиқ, кундузи 2-7 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, баъзи жойларда вақти-вақти билан ёғингарчилик бўлиб, туман тушиши мумкин. Кечаси 2-7 даража совуқ, кундузи 2-7 даража илиқ бўлади.\nРеспубликамизнинг тоғли ҳудудлари. Ҳаво ўзгариб туради, баъзи жойларда қор ёғиб, туман тушиши мумкин. Қор кўчиши хавфи бор. Ҳаво ҳарорати кечаси ва кундузи 3-8 даража совуқ бўлади.


Ўзбекистоннинг Ақтау шаҳридаги бош консули тайинланди - 09.08.2021, Sputnik Ўзбекистон\nАтабек Турсинбековга Ўзбекистоннинг Ақтау шаҳридаги бош консули вазифаси топширилди. 09.08.2021, Sputnik Ўзбекистон\nТОШКЕНТ, 9 авг — Sputnik. Атабек Турсинбеков Ўзбекистоннинг Ақтау шаҳридаги (Қозоғистон) бош консули этиб тайинланди. Бу ҳақда ТИВ матбуот хизмати хабар қилмоқда.Атабек Турсинбеков 1987 йилда Нукус шаҳрида туғилган. 2009—2017 йилларда Қорақалпоғистон Республикаси Ташқи иқтисодий алоқалар, инвестициялар ва савдо вазирлигида турли лавозимларда фаолият юритган.Шунингдек, у 2017—2021 йилларда Ўзбекистоннинг Тожикистондаги элчихонаси биринчи котиби сифатида ишлаган. Оилали, икки фарзанднинг отаси.Таъкидланишича, Ақтау шаҳридаги бош консулхонанинг консуллик округига Қозоғистоннинг Ақтўбе, Атирау, Ғарбий Қозоғистон ва Манғистау вилоятлари киради.\nқозоғистон, консуллик, янги тайинлов\nАтабек Турсинбековга Ўзбекистоннинг Ақтау шаҳридаги бош консули вазифаси топширилди.\nТОШКЕНТ, 9 авг — Sputnik. Атабек Турсинбеков Ўзбекистоннинг Ақтау шаҳридаги (Қозоғистон) бош консули этиб тайинланди. Бу ҳақда ТИВ матбуот хизмати хабар қилмоқда.\nАтабек Турсинбеков 1987 йилда Нукус шаҳрида туғилган. 2009—2017 йилларда Қорақалпоғистон Республикаси Ташқи иқтисодий алоқалар, инвестициялар ва савдо вазирлигида турли лавозимларда фаолият юритган.\nШунингдек, у 2017—2021 йилларда Ўзбекистоннинг Тожикистондаги элчихонаси биринчи котиби сифатида ишлаган. Оилали, икки фарзанднинг отаси.\nТаъкидланишича, Ақтау шаҳридаги бош консулхонанинг консуллик округига Қозоғистоннинг Ақтўбе, Атирау, Ғарбий Қозоғистон ва Манғистау вилоятлари киради.


Президент янги йил номини эълон қилди\n11:05 29.12.2020 (Янгиланган 17:24 29.12.2020)\nШавкат Мирзиёев Олий Мажлисга ва халққа йўлланаётган мурожаатномасида янги 2021 йил номини эълон қилди.\nТОШКЕНТ, 29 дек — Sputnik. Президент Шавкат Мирзиёев Олий Мажлисга ва Ўзбекистон халқига йўллаётган мурожаатномасида янги йил номини эълон қилди.\nПрезидент агар катта авлоднинг билими ва тажрибасини, узоқни кўра олиш фазилатларини ёшлардаги ғайрат-шижоат, мардлик ва фидойилик билан бирлаштира олинса, кўзлаган марраларга албатта етса бўлишини таъкидлади. Янги Ўзбекистон ана шундай билимли ва бунёдкор ёшлар билан биргаликда барпо этилади.\n"Ана шу муҳим йўналишларда бошлаган ишларимизни давом эттириш ва янги, юксак босқичга кўтариш мақсадида, кириб келаётган 2021 йилга мамлакатимизда “Ёшларни қўллаб-қувватлаш ва аҳоли саломатлигини мустаҳкамлаш йили”, деб ном беришни таклиф этаман", - деди Мирзиёев.\nШавкат Абдукамилов: Ўзбекистон бўлажак АЭС ишончлилигига шубҳа қилмайди\nЎзбекистон ва Россия 2018 йилда республика ҳудудида атом электр станциясини қуриш бўйича ҳамкорлик тўғрисидаги битимни имзолади. Ўзбекистондаги АЭС Марказий Осиё минтақасида биринчи бўлади.\n"Ўзатом" агентлигининг Илм-фан, инновациялар ва кадрлар тайёрлаш бўлими раҳбари Шавкат Aбдукамилов Sputnik агентлигига бўлажак AЭС қуриладиган майдонда нималар рўй бераётгани, лойиҳа қанчалик хавфсизлиги, атом электр станцияси ишга туширилгандан сўнг мамлакат энергия баланси қандай ўзгариши ва ушбу объект учун кадрлар тайёрлаш жараёни қандай давом этиши ҳақида сўзлади.\n— Aйтинг-чи, Ўзбекистонда AЭС қуриш тўғрисидаги шартноманинг ташкилий қисми ҳозирда қайси босқичда?\n— Ўзатом мутахассислари бош шартномаларни тайёрлашмоқда. Россия ва Ўзбекистонда ишчи гуруҳлар тузилган, Россия Федерациясида ушбу масала асосан "Росатом" давлат корпорацияси томонидан назорат қилинади, бизнинг мамлакатда эа "Ўзатом" агентлиги ва АЭС қуриш бўйича дирекция томонидан.\nЎзбекистонда АЭС қурилиши бўйича лойиҳа тақдири не кечмоқда - видео\nПандемия ва чегаралар ёпилганига қарамай, ўтган давр мобайнида ҳамкорлигимиз тўхтамаган - у масофавий форматга ўтказилганди.\nҲозирда биз позициялар яқинлашуви устида ишламоқдамиз, ва шартнома тайёрланиши билан, у имзоланади.\n— Бўлажак АЭС қуриладиган майдонда нималар рўй беряпти ва аҳолининг у ҳақдаги фикри қандай?\n— Биз ушбу масалада ҳам Ўзбекистонда, ҳам қўшни мамлакатларда жамоатчилик тингловларини ўтказишни режалаштиргандик. Aммо карантин чекловлари туфайли ушбу тадбирлар вазият барқарорлашгунига қадар ортга қолдирилди.\nАмалга оширилаётган ишларга келсак: майдонда муҳандислик тадқиқотлари давом этмоқда. Aтроф муҳитга таъсирини баҳолаш лойиҳаси тайёрланган.\nБундан ташқари, AЭС техник лойиҳасини ишлаб чиқиш бўйича муҳандислик тадқиқотлари олиб борилмоқда. Улар Россиянинг "Aтомэнергопроект" компанияси билан шартнома асосида олиб борилмоқда. Натижада, техник лойиҳа ишлаб чиқилади, материаллар Давлат экология қўмитаси томонидан давлат экспертизасига топширилади ва барча материаллар мажмуи ядровий ва радиацион хавфсизлик бўйича миллий регулятор - Саноат хавфсизлиги давлат қўмитасига топширилади. Шундан сўнг у танланган майдондан фойдаланишга ўзининг рухсатномасини беради.\nБошиданоқ керакли ва тегишли ядро инфратузилмасини яратиш билан боғлиқ масалаларга эътибор қаратилган эди. Улар бугун ҳам долзарбдир.\n2020 йил октябрь ойида биз МАГАТЭ вакиллари билан ушбу ташкилотнинг мамлакатимизга режалаштирилган миссияси тафсилотларини онлайн равишда муҳокама қилдик. Миллий инфратузилмамизни ўз-ўзини баҳолаш бўйича дастлабки лойиҳани тақдим этдик, унда барча асосий вазирлик ва идоралар иштирок этган. МАГАТЭ ҳужжатни кўриб чиқиб, ўз тавсияларини берди. Ҳозирда ҳужжат устида ишлар олиб борилмоқда ва тез орада расмий равишда ушбу ташкилотга юборилади. Ва шундан сўнг, олти ҳафта давомида ушбу миссияни Ўзбекистонда ўтказиш тўғрисида қарор қабул қилинади. Тахминий вақт апрел, деб белгиланмоқда, аммо барчаси пандемия жараёни қандай кечишига боғлиқ.\nШу мақсадда ўн тўққизта ядро инфратузилмаси масалалари бўйича ўн тўққизта махсус ишчи гуруҳлар ташкил этилди. Хусусан, миллий позиция, ядро хавфсизлиги, кадрларни тайёрлаш, норматив-ҳуқуқий ва меъёрий базани такомиллаштириш, Ўзбекистонда атом энергетикасини қуриш ва ривожлантиришга манфаатдор томонларни жалб қилиш масалаларини такомиллаштириш, саноатни жалб қилиш масалалари, сабаби атом электр станцияларини қуриш лойиҳаларини амалга ошириш пайтида кўплаб материаллар, турли хил хизматлар, товарлар Ўзбекистонда ишлаб чиқарилади. Ва бўлажак станциянинг умумий ишончлилигига таъсир қиладиган кўплаб бошқа жиҳатлар мавжуд.\n— - AЭС хавфсизлиги бўйича савол. Ўзбекистон лойиҳанинг ишончлилигига қанчалик ишонади ва у мамлакатга қандай ўзгаришларни олиб келади?\n— Ўзбекистон Россия технологияларидан бўйича AЭС қуриш қарорини қабул қилди. Уни "ВВЭР-1200" сув энергетик реакторларига эга иккита энергия блоклари таркибида қуриш режалаштирилган. Қурилиш якунига кўра мамлакатимизда янги ядро соҳасига старт берилади. Бундан ташқари, умумий энерготармоққа қўшимча, 2,4 ГВт қувватга эга янги энергия ишлаб чиқариш қуввати қўшилади, улар барқарор, хавфсиз ва ишончлидир.\nМосквада “Ўзатом” делегацияси Ўзбекистон АЭС лойиҳасини муҳокама қилади\nУшбу турдаги реакторга келадиган бўлсак, у дунёдаги энг ишончли ва энг хавфсиз ҳисобланади, чунки бу ерда сув билан ишлайдиган технологиялар қўлланилади, бунда иссиқлик ташувчи сифатида ҳам, иссиқлик алмашинуви сифатида ҳам сувдан фойдаланилади. Бундан ташқари, лойиҳада барча қачондир содир бўлган штатдан ташқари ҳолатлар, бахтсиз ҳодисалар ва улар билан боғлиқ бўлган воқеаларни тўлиқ ҳисобга олган. Шу туфайли, биз ушбу лойиҳанинг тўлиқ хавфсизлигига ишончимиз комил.\nШу нарсага эътибор қаратмоқчи эдим-ки, ушбу лойиҳалар асосидаги атом электроблоклари Европада барпо этилмоқда. Мисол учун, Венгрия ўзидаги эски атом электроблокларини эксплуатациядан чиқариб, Россия томони билан ҳамкорликда, айнан "ВВЭР-1200" реакторлари асосида АЭСни қурмоқда. Туркия, Бангладеш, Ҳиндистонда худди шу сингари реакторлар барпо этиляпти. Россия технологиялари айни вақтда дунё бўйича етакчидир.\nРоссия Ўзбекистонга АЭС қурилиши учун кредит бериши мумкин\nAгар ядровий технологияларни етказиб берувчилар жаҳон бозорига назар ташласак, бу унчалик катта эмас: Россия, Шимолий Корея, Жанубий Корея. Шу билан бирга, Россия технологиялари дунёда тан олинган. Ҳамкасбларимиз, МАГАТЭ экспертлари билан суҳбатлашсак, улар Ўзбекистон технология етказиб берувчи борасида жуда тўғри танловни амалга оширганини таъкидлашади.\nЎзгаришларга келсак. Ўзингиз гувоҳи бўлиб турибсиз, мамлакат ва унинг ривожи, иқтисодиёти учун энергия қанчалик муҳимлигини. Энергетика вазирлиги электро энергия соҳаси, янги энергия ишлаб чиқариш қувватларини барпо этишни назарда тутадиган концепцияни қабул қилди. Бу нима учун керак? Aйни пайтда мамлакатда электр энергияси танқислиги юзага келиб бўлган. Бизда қарийб 66 миллиард кВт соатга талаб бўлгани ҳолда, аслида 63 миллиард ишлаб чиқарилади. Қолган фарқни қўшни мамлакатлардан импорт қилиш лозим.\nПресс-служба корпорации "Узатом"\nТонналаб иқтисод: “Узатом” раҳбари АЭС қурилиши хусусида\nAҳоли билан бирга, унинг фаровонлиги, эҳтиёжлари ўсиб бормоқда: кўпчиликнинг уйида масалан, бир эмас, иккитадан кондиционер, маиший техника бор... Ишлаб чиқариш ва бизнес светга муҳтож. Шу муносабат билан экспертлар 2030 йилга келиб Ўзбекистоннинг электр энергиясига бўлган эҳтиёжи тахминан 120 миллиард кВт соатни ташкил этишини прогноз қилишмоқда. Бу ҳозир ишлаб чиқараётган ҳажмдан деярли икки баробар кўп.\nШу сабабли, Энергетика вазирлиги 2030 йилга қадар энегиясамарадор буғ қурилмаларига, қайта тикланувчи энергия манбаларига эга янги типдаги электр станциялари, гидроэлектр станциялар - асосан мини- ва микро-ГЭСлар қурилишини, шу жумладан АЭС қурилишини кўзда тутадиган концепцияни маъқуллади. Мамлакат энергобалансининг 8-10 фоизи АЭС томонидан таъминланиши кўзда тутилган.\n— Электр энергияси мамлакат учун албатта, муҳим. Бу борадаги янги ечимлар ҳам. Аммо атом электр станциясини қуришни ва ундан фойдаланишни ишонч билан топшириш мумкин бўлган профессионал кадрлар ҳам жуда муҳим.\n— Кадрлар масаласи жуда долзарб ва жиддий, чунки атом электр станциясининг келажакда хавфсиз ва ишончли ишлаши айнан кадрларга боғлиқдир.\nЭксперт: ўзбекистонликлар АЭС чиқиндиларидан ташвишланмасалар ҳам бўлади\n2018 йил 19 июлда президентнинг алоҳида фармони билан "Ўзатом" агентлиги ташкил этилган бўлса, 20 июлда Тошкентда МИФИ университети филиалини ташкил этиш бўйича президент қарори имзоланди. Ушбу филиал аллақачон ишламоқда, унда биринчи ва иккинчи курс талабалари таҳсил олишяпти. Ҳар йили Россия қоидалари асосида ушбу университетга киришни истаганлар учун танлов ташкил қиламиз ва ҳар йили филиал 100 кишини қабул қилади - талабаларнинг ҳаммаси давлат гранти асосида ўқишга қабул қилинади. Келажакда бу йигит-қизлар бизнинг атом саноатимизнинг ходимлари бўлишади.\nБу ерда гап АЭСни эксплуатация қиладиган персонални тайёрлаш ҳақида бораётгани йўқ, балки ядровий соҳанинг қатор тармоқлари бўйича иш олиб бориляпти - бу бўлажак педагоглар, илм-фан, ядровий тиббиёт, қишлоҳ хўжалиги. Шунингдек, иссиқлик энергетикаси, чунки АЭС ИЭСдан фақатгина сувни иситиш манбаи ва ёқилғи билан ажралиб туради - биттасида ядровий манба ишлатилса, иккинчисида - табиий газ ишлатилади. Шу муносабат билан МИФИ тўртта йўналиш бўйича талабаларни тайёрлайди ва улар Ўзбекистонда атом энергетикасини ривожлантириш учун талабгир бўлади.\nАтомли келажак: Ўзбекистонда биринчи АЭС қандай қурилмоқда\nШуни таъкидлашни истардимки, атом енергетикаси республика учун янгилик эмас. 1959 йилдан бери Тошкентда ВВЕР тадқиқот ядро реактори эксплуатация қилиб келинади. У Ўзбекистон Фанлар академиясининг Ядро физикаси институтига тегишли. Бу нимани англатади? Бизда реакторларни ишлатиш, ядро технологияларидан фойдаланиш, ядро материалларидан фойдаланиш бўйича 60 йилдан ортиқ тажрибамиз борлиги, мутахассислар, олимлар борлигини. Бундан ташқари, Ўзбекистон Миллий университети ва Самарқанд давлат университети анчадан бери "Ядро физикаси" йўналиши бўйича кадрларни тайёрлаб келмоқда. Ушбу салоҳият лойиҳамизни амалга оширишда ҳам қўлланилади.\nБундан ташқари, 2018 йилдан бошлаб Тошкент давлат техника университетида атом энергетикаси соҳасида мутахассисларни тайёрлаш бўйича бакалавр йўналиши фаолият юритиб келади. У ерда ҳам ҳар йили 100 га яқин талаба қабул қилинади, улар келажакда улар АЭСда ишлайдилар.\nЎзАтом АЭС ҳақидаги ваҳимали миш-мишларга нуқта қўйди\nАммо кадрларни тайёрлаш фақатгина олий таълимдаги ўқиш билан чекланмайди, бу узлуксиз жараён. Битирувчилар дарҳол АЭС пультига ўтқизилмайди, улар ўрганишни давом этадилар, хусусан, АЭС қурилиши жараёнларида бевосита иштирок этишади, Россияга бориб ўқиб келадилар.\nСтажировка учун Нововоронеждаги АЭС-2га юборилади, у ерда ўқув-машғулот маркази бор. Худди шундай марказ биринчилардан бўлиб бизнинг АЭС майдонида ҳам пайдо бўлади.\nБиринчи блок ишга туширилганидан кейин биринчи икки йил давомида персонал иши такрорлаш элементи асосида ташкил этилади. Иккинчи блок қурилиши жараёнида, унинг ходимлари биринчи блокда машқ қилади.\nШу тариқа, изчилликни йўлга қўямиз, малака ошириш жараёни эса узлуксиз бўлади.\nЛўли болаларини ҳуқуқий ҳимоялаш масаласи Парламент комиссиясида кўриб чиқилди\n2018 йилда 1 200 дан, 2019 йилда 1 400 дан ва 2020 йилда 1 800 дан ортиқ лўли болаларига ижтимоий ёрдам берилган.\nТОШКЕНТ, 23 янв - Sputnik. Инсон ҳуқуқлари соҳасида Ўзбекистоннинг халқаро мажбуриятларга риоя этилиши бўйича парламент комиссиясида "Ирқий камситишларнинг барча шаклларини тугатиш тўғрисида"ги халқаро конвенцияни бажариш бўйича миллий ҳаракатлар режаси юзасидан Бош прокуратуранинг ахбороти эшитилди.\nМазкур миллий ҳаракатлар режасининг 12 та тадбирида Бош прокуратура ижрочилар қаторида назарда тутилган бўлиб, унга кўра этник гуруҳларнинг ҳуқуқларини амалга оширишга тўсқинлик қилувчи омиллар мунтазам таҳлил қилинмоқда.\nЖумладан, "Таълим тўғрисида"ги Қонун билан жинси, ирқи, миллати, тили, дини, ижтимоий келиб чиқиши, эътиқоди, шахсий ва ижтимоий мавқеидан қатъи назар, ҳар кимга таълим олиш учун тенг ҳуқуқлар кафолатланиши белгиланган.\nРеспубликада 2020 йил якуни бўйича 28 мингдан ортиқ лўли болалари қайд этилган бўлиб, уларнинг 15 минг нафари уй, 428 нафари мактабгача таълим тарбиясида, 12 минг нафари мактабларда, 98 нафари коллеж ва лицейларда таълим олаётганлар ҳисобига тўғри келади. 2018 йилда 1 200 дан, 2019 йилда 1 400 дан ва 2020 йилда 1 800 дан ортиқ лўли болаларига ижтимоий ёрдам берилган.\nҚайд этилган этник гуруҳлар ва апатридлар учун ирқий камситишлар соҳасида ҳуқуқий ҳимоя масалалари бўйича Бош прокуратура Академияси томонидан Ички ишлар вазирлиги Академияси билан ҳамкорликда семинар-тренинглар ишлаб чиқилган.\nПарламент комиссиясида БМТ Ирқий камситишни тугатиш бўйича қўмитасининг якуний мулоҳазалари ва тавсияларини бажариш юзасидан Миллий ҳаракатлар режаси доирасида Бош прокуратура томонидан келгусида амалга оширилиши лозим бўлган долзарб вазифалар ҳам белгиланиб олинди.


Парламент аъзоси “Айрим давлатлар фуқаролари учун 60 кунгача визасиз режим жорий этиш тўғрисида”ги қонун лойиҳасида визасиз режим муддатсиз киритилиши лозимлигини қайд этар экан, терроризм ва хавфсизликнинг бошқа масалалари авторитар мамлакатлар учун шунчаки баҳона ва бу сўз уларга хос дея қайд этиб ўтди. Унинг сўзларига кўра, Қирғизистон Грузия сингари очиқ давлатга айланиши керак. У 2012 йилда бош вазир Омурбек Бабанов 44 та мамлакат учун визасиз режим жорий этгани фойда келтирганини таъкидлаган.\n“Мана, 2012 йилда Германиядан Қирғизистонга 6874 нафар сайёҳ ташриф буюрди, 2018 йилнинг тўққиз ойида эса 19130 нафар турист келди. Саудия Арабистонидан 2012 йилда Қирғизистонга 129 нафар, 2018 йилнинг тўққиз ойида эса 10 минг нафар сайёҳ сафар қилган”, - деган у ва айни чоғда хорижлик туристлар сони бир неча баробар ошганини эътироф этган.\nЖанар Акаевнинг таъкидлашига қараганда, бу Қирғизистон учун зарур қонун, сабаби, у оддий халққа ёрдам беради ва давлат бюджетини тўлдиради. Шунинг учун туризмга устувор йўналиш сифатида қараш керак.\nДепутат ҳукумат, Давлат чегаралари хизмати ва Давлат божхона хизмати вакилларига мурожаат этар экан, аэропортларга инглиз тилини биладиган ходимлар қўйиш кераклигини айтиб ўтган. “Иложи борича инглиз тилини яхши билишсин ва ҳурмат билан муносабатда бўлишсин. У туристга 5-10 доллар сифатида қарамаслиги керак, туристларга яхши муомала қиладиган инглиз тилини яхши билувчи ходимларнинг ойлик иш ҳақларини оширинг”, - дея билдириб ўтган Жанар Акаев.


“Шўртан” сўнгги дақиқалардаги гол эвазига “Динамо”ни енгди\nЎзбекистон Лига Кубогининг 3-туридан ўрин олган “Шўртан” – “Динамо” учрашуви ўз ниҳоясига етди. Ғузорда бўлиб ўтган баҳсда мезбонлар иродали ғалабани қўлга киритишди.\nУчрашувнинг 12-дақиқасида Жасур Ашуров самарқандликларни олдинга олиб чиққан бўлса, 73-дақиқада Шерзод Темиров мувозанатни тиклади. Ҳакам томонидан қўшиб берилган вақтда Холмурод Холмуродов майдон эгаларига ғалаба келтирган голга муаллиф бўлди.\n“Шўртан” очколарини 6тага етказиб олган ҳолда гуруҳда биринчи ўринни эгалади. “Динамо” (6) эса иккинчи ўринни қўлга киритди. Шу тариқа, икки жамоа ҳам кейинги босқичга йўл олишди.\n“Шўртан” – “Динамо” 2:1 (0:1, 2:0)\nГоллар: 0:1 – 12 Ашуров, 1:1 – 73 Темиров, 2:1 – 90+4 Холмуродов.\n“Шўртан”: Акмал Раҳимов, Ҳасанбой Эргашев, Холмурод Холмуродов, Олимжон Каримов, Сирожиддин Раҳматуллаев, Маъруфхон Муродов, Акром Баҳромов, Юсуф Бўриев, Самандар Шодмонов, Фарҳод Номозов, Шерзод Темиров\n“Динамо”: Шоҳруҳ Раимов, Азим Тиллаев, Ҳакимхон Аламхонов, Аббос Шодмонов, Сирож Ҳамроев, Комил Шарофутдинов, Обиджон Ҳакимов, Феруз Саидов, Анвар Муродов, Шарофиддин Шобиров, Жасур Ашуров\nОгоҳлантиришлар: Рахматуллаев (35), Кармов (45), Бойсариев (85).\nДинамо Самарқанд Ўзбекистон. Лига кубоги Шўртан\nbogdan.pochinkin@mail.ru 05:35 07/07/19


Тожикистон ташқи қарзи ҳажми йил бошидан 50 млн долларга камайди\nТожикистон ташқи қарзининг умумий ҳажми жорий йилнинг октябридан 2,05 млрд доллардан бироз кўпроқни ҳамда йил бошига нисбатан 50 млн долларга қамроқни ташкил қилди. 2015 йилнинг бошида бу қарз 2,1 млрд долларни ташкил қилган эди.\nТожикистон молия вазирлиги маълумотларига кўра, мамлакат ташқи қарзи структурасида 1,8 млрд доллар бевосита давлат қарзига тўғри келади, у ҳукуматнинг хизматларни бажаришини таъминлайди.\nДавлат томонидан кафолатланган ташқи қарз 21,7 млн долларни ташкил қилади.\nЯна 31,5 млн долларлик қарз ҳукумат томонидан кафолатланмаган давлат корхоналари қарзидан иборат.\nТожикистон Миллий банкининг Халқаро валюта жамғармаси олдидаги қарзи 139,5 млн долларни, Миллий банк томонидан жалб қилинган хитой кредити 12 млн долларни, Ислом тараққиёт банки кредити эса 5,54 млн долларни ташкил қилади.


00:27 21 Октябр 2020\n14:15 28.04.2018 (Янгиланган 15:02 28.04.2018) Ҳавола олиш\nЧехияда саломатлиги жиҳатдан имкониятлари чегараланган одамларга интим ёрдам бераётган қизларга қандай муносабатда бўлиш кераклиги ҳақида баҳс-мунозаралар тинчигани йўқ\nТОШКЕНТ, 28 апр — Sputnik. Ногиронлар ҳаётидаги жинсий муаммолар янгилик эмас. Европада саломатлигидаги муаммоларга эга одамларга интим ёрдам хизмати мана 20 йилдирки фаолият кўрсатиб келади, аммо Чехия Республикасида у 2015 йилда, у ерда беш нафар секс-ассистенткалар инструктаж кўрсатганидан сўнг пайдо бўлган.\nАйтиш жоизки, жамоатчилик то ҳозирги кунга қадар бу ҳолатга қандай муносабатда бўлиш кераклиги ҳақида баҳс юритади. Sputnik Чехия агентлиги ассистент аёллардан биридан интервью олди ва ушбу тизим мамлакатда қандай ишлаши, интим-кўмак нималардан иборатлигига аниқлик киритди.\n- Кўпчилик интим ёрдамни фоҳишабозликнинг бир шакли, деб ҳисоблайди.\n— Бу ерда гап фақат жинсий яқинликда эмас.\nОрганизмда шаҳвоний энергия керагидан ортиқ бўлса, одамлар агрессив, жаҳлдор, тажанг бўлиб қоладилар. Бу эса руҳиятда муаммоларни келтириб чиқаради. Шаҳвоний энергия чиқиб кетгач, инсон бўшашади ва анча ҳотиржам бўлиб қолади.\nЎттизга кирган ва умуман жинсий алоқа қилмаган одамлар бор. Улар ёлғизликка маҳкум этилган. Кимнингдир жуфти бор, лекин улар ўрталарида интим алоқа йўқ… Биз жисмоний ва ақлий дефектлари бор одамларга ёрдам берамиз.\n- Бундай турдаги хизматларга қизиқиш ортяптими? Расмий маълумотларга кўра, Чехияда фақат беш нафаргина секс-ассистент аёллар фаолият юритар экан.\n— Ҳа, бу жуда кам, аммо лойиҳа бор-йўғи уч йил олдин пайдо бўлганлигини инобатга олиш зарур. Бунинг учун жуда кўплаб рухсатномалар олиб, улкан миқдордаги ҳужжатларни имзолаш талаб этилди. Швейцария, Германия, Нидерландларда бундай хизмат турлари 20 йилдан буён мавжуд, бизда эса энди йўлга қўйилмоқда.\n- Ассистент аёллар нимага ва қандай ўргатилади?\n— Биз психикасида бузилишлар кузатилган одамлар назоратда бўлган стационарларда бўлдик. Турли маълумотларни ўргандик: масалан, орқа мия дефектлари шаҳвонийликка қандай таъсир кўрсатишини. Биз билан бирга тантра массаж (тантрический массаж) мутахассислари машғулотлар ўтказдилар…\nШаҳвоний ассистент вазифасини фақатгина ўзгаларга дардкаш бўла оладиган одам бажара олади. Бу фақатгина кўп нарсани бошдан кечирган одамнинг қўлидан келадиган иш. Мисол учун мен ҳали интим хизматга келмасимдан олдин ногиронлар билан ишлаганман ва бу борада мен учун ноёб нарсанинг ўзи йўқ.


Булунғурда каучук-резина плиткалар ишлаб чиқарилади - zarnews.uz\nЯратилган шароит ва мавжуд имтиёзлар туфайли кичик сонат зонасида тадбиркорлик фаолиятини амалга ошириш истагида бўлганлар таклиф ва лойиҳаларини тақдим этмоқда. Бугунги кунгача берилган таклифлар асосида Эркин иқтисодий ва кичик саноат зоналари маъмурий кенгашининг йиғилиш баёнларига асосан умумий қиймати 1 милион 570 минг долларлик 8 та инвестиция лойиҳалари маъқулланган.\nТуман ҳокимлигининг қарорига асосан мазкур лойиҳаларга ер ажратилиб, 121 та янги иш ўринларини яратиш чоралари кўрилмоқда. Қайд этиш ўринлики, бугунги кунгача кичик саноат зонасига жойлаштирилган лоҳалар учун сарфланадиган инвестициянинг 615 минг доллари банк кредити бўлса, 955 минг доллари ташаббускорлорнинг ўз маблағлари ҳисобланади.\nТеглар: Булунғур резина


«Милан» бош мураббийликка номзодларни аниқлаб олди\n«Милан» бош мураббийи Стефано Пиоли катта эҳтимол билан ёзда лавозимини тарк этади.\nMilanNews хабарига кўра, жамоа келаси мавсумни янги бош мураббий билан бошлайди.\nАйни пайтда «Милан» раҳбарияти Унаи Эмери, Марселино, Лучано Спаллети ва Жан Пьеро Гасперини номзодини ўрганиб чиқмоқда. Сўнгги вақтларда «Милан»ни бошқариши мумкинлиги айтилган Ральф Рангник номзодлар сафидан чиқариб ташланган.\nЭслатиб ўтамиз, Пиолининг шартномаси 2020 йил ёзигача мўлжалланган.


2020-06-01 18:21:37 123\nАйрим ижтимоий тармоқларда “Давлат мулки бўлган бетон тўсиқлар талон-тарож этилмоқда” сарлавҳаси остида тарқатилиб, бу воқеълик Бағдод тумани ҳудудида амалга оширилаётгани иддао қилинган видеолавҳа хусусида қуйидагиларни маълум қиламиз:\nУчкўприк ва Бағдод туманлари ўзаро туташган ҳудудда (4R 112 йўлининг 289 километри) Қўқон чамаси икки ой аввал автомобилларга суюлтирилган газ қуйиш станцияси янгидан қурилиб, фойдаланишга топширилди. Бунгача катта йўл четида турган 7-8 дона бетон тўсиқларга эҳтиёж қолмади энди ва улар Янгиқўрғон ариғи ёқасига жамлаб қўйилди. Шу ариқнинг “лаби”да Қудратжон Муртазоев бошқарувида бўлган “Муртазоев” оилавий корхонаси тасарруфидаги “Жар” чойхонаси фаолият юритади ва янги қўшнилар томонидан суриб ташланган бетон тўсиқлар чойхона хуснини бузди. Атрофдан тароват, бағдодлик тадбиркордан эса халоват қочди...\nАслида, Қудратжон Муртазоев карантин давридан самарали фойдаланиб, Янгиқўрғон ариғи соҳилларини тартибга келтириш, чиқиндилардан тозалаш, теварак-атрофни ободонлаштиришни бошлаган эди. Шу мақсадда, 150 м3 бетон ишлари бажарилиб, бунинг учун тадбиркорнинг шахсий маблағларидан 52 млн. сўм сарфланди. Ва ниҳоят, “кераксиз” бетон тўсиқлар эҳтиёткорлик билан олиниб, автомобиллар билан боғлиқ турли кўнгилсиз ҳодисаларнинг олдини олиш мақсадида, Янгиқўрғон ариғи ёқасига териб қўйилди.\nУшбу ҳолат бўйича Фарғона йўллардан фойдаланиш унитар корхонаси бўлим бошлиғи Азизхон Қосимов билан телефон орқали боғланиб, шундай изоҳ олдик:\n- Ҳақиқатан ҳам, сиз айтаётган манзилда йўл тўсиқ бетонлари ўз ўрнидан кўчирилган ва ҳозирда улар Янгиқўрғон ариғи қирғоғига, техника хавфсизлиги қоидаларига тўла мос равишда ўрнатилган. Давлат мулкига ҳеч қандай зарар етказилмаган ва бу бўйича бизда мутлақо эътироз йўқ. Аксинча, тадбиркорга (Қ. Муртазоевни назарда тутяпти – изоҳлар бизники) алоҳида раҳмат айтмоқчимизки, ўша бетонларни авайлаб-асраб, ўз маблағлари ҳисобидан (200 минг сўм харжланган) бошқа жойга кўчириб ўрнатгани учун, - деди мутасадди идора вакили.\nА. Қосимовнинг қисқача изоҳи муаммога батамом аниқлик киритди. Демакки, иддао қилинганидек, давлат мулки бўлган бетон тўсиқлар талон-тарож қилинмаяпти ва аноним тарзда эълон қилинган видеоматериал нохолис тайёрланган. Энг ачинарлиси, асослантирилмаган ушбу мурожаат тадбиркорнинг фаол саъй-ҳаракатларига, эзгу ташаббусларига соя солмоқда. Сўзимиз якунида, мавлоно Румийнинг ушбу ҳикматини ёдга олдик:\n“Ё бир йўл топ. Ё бир йўл оч. Ё йўлдан қоч!..”


Европада гомофобик кайфиятлар кучаймоқда\n26 сентябр 2021, Тошкент вақти: 03:33\nБудапештдаги ЛГБТ намойиши.\nЕвропа сиёсатчилари орасида трансгендерларга нисбатан нафрат кайфиятлари кучайиб бормоқда. Лесби, гомосексуал, бисексуал ва трансгендерлар (ЛГБТ) ҳақларини ҳимоя қилувчи гуруҳ Европада гомофобик лисон ва нафрат нутқи авжига чиқаётганидан огоҳлантирмоқда.\nЛесби, гей, бисексуал, транс ва интерсекс инсонларнинг халқаро уюшмаси 16 февраль куни эълон қилган йиллик ҳисоботида Европа ва Марказий Осиёдаги 17 мамлакатда сиёсатчилар ўтган йил давомида ЛГБТларга қарши нафрат тилига йўғирилган оғзаки ҳужум қилганликлари айтилмоқда.\nҲисоботда Польшадаги вазият алоҳида урғуланган. Польшадаги сайловолди кампанияси мобайнида ҳукмрон ўнг қанот PiS партиясидан сайланаётган миллатчи сиёсатчилар "ЛГБТ мафкураси"ни танқид қилганди.\nШунингдек, Венгриядаги аҳволга ҳам алоҳида тўхталиб ўтилган. У ерда ўтган йили трансгендерларга жинсини ўзгартириш қонунан тақиқланган.\nБолгария ва Руминияда ЛГБТ борасидаги вазият бу йил ёмонлашиши кутилмоқда, Туркияда ҳукмрон партияга мансуб сиёсатчилар ЛГБТни бир неча бор танқид қилган, дея огоҳлантирди уюшманинг ижрочи директори Эвелин Парадис.\nАлбания, Озарбайжон, Босния ва Герцеговина, Косово, Молдова, Шимолий Македония ва Россия каби мамлакатларда ҳам сиёсатчилар ЛГБТ вакилларига оғзаки ҳужумлар қилиб туришига мойиллик тобора ўсиб бормоқда.


Карантин қачон тугайди? Коронавирус ҳақидаги саволларга...\n01.04.2020 16:10 0 8334\nАОКАда Санитария-эпидемиология назорати давлат инспекцияси бошлиғи Нурмат Отабеков иштирокида брифинг ўтказилди. Брифинг давомида мутахассис карантин муддати ва коронавирус касаллиги ҳақида фуқаролардан тушган саволларга жавоб қайтарди.\n— Фарғона вилоятидаги 26 нафар коронавирусга чалинган беморлар касалликни қаерда юқтириб олишган?\n— Фарғона вилоятида умумий қайд этилган 26 нафар беморнинг 17 нафари махсус чартер рейсларида коронавирус инфекцияси бўйича эпидемик нохуш ҳудудлардан олиб келинган ҳамюртларимиз орасида аниқланган.\n— Озиқ-овқат дўконлари ҳам дезинфекция қилинадими? Агар дезинфекция қилинса маҳсулотлар мазаси ва сифати ўзгармаслигига ким кафолат беради?\n— Озиқ-овкат махсулотлари дўконларида хам зарарсизлантириш ишлари олиб борилади. Маҳсулотлар ифлосланмаслиги учун улар албатта ўрамларда бўлиши шарт. Ўрами бузилган ва очиқ ҳолатда сақланаётган махсулотларни клеёнка, целлофан ва бошка зарарсизлантирувчи эритмаларни ўтказмайдиган воситалардан фойдаланиш талаб этилади.\n— Республикада бошланган карантин қачон тугатилади?\n— Коронавирусга чалингани охирги аниқланган бемор шифохонага ётқизилгандан кейин (алоҳидалангандан) 14 кун ўтгандан кейин ва бу ҳолатга тўлиқ ишонч ҳосил қилгандан кейин карантинни бекор қилиш масаласи кўриб чиқилади.\n— Коронавирус инфекциясига гумон қилинган беморларни кўриш учун қариндошлари шифохонага бориши мумкинми?\n— Мумкин эмас. Ушбу чекловлар коронавирус инфекцияси тарқалишининг олдини олиш учун белгиланган.\n— Коронавирусдан даволаниб шифохонадан чиққандан кейин уйда нималарга риоя қилиш керак?\n— Бемор шифохонадан чиққандан кейин шахсий гигиена қоидаларига риоя қилиши, яъни кўлни тез-тез ювиши, хонани шамоллатиб туриши ва уйда одамларни ортиқча йиғилишига йўл қўймаслик, тиббий ходимлар кузатувида бўлишлари ва улар тавсияларига риоя этишлари керак.\n— Карантин даврида битта ниқобдан қанча муддатга фойдаланиш мумкин?\n— Карантин даврида ниқобни хар 3 соатда алмаштириш зарур. Ўзбекистон Республикаси Бош Давлат санитария врачининг 2020 йил 19 мартдаги 4-сонли қарорида кўрсатиб ўтилган.\n— COVID-19 коронавирусни ҳеч қандай аломатлар бўлмаган одамдан юқтириш мумкинми?\n— Вирус асосан йўталганда ёки аксирганда нафас йўлларидан ажралиб чиққан томчилар орқали юқади. Касалликнинг эрта босқичларида кўп одамларда COVID-19 аломатлари жуда енгил намоён бўлади. Демак, ўзини тетик ҳис қилган, лекин қуруқ йўтал бўлган беморлардан инфекция юқиш хавфи мавжуд.\n— Коронавируснинг олдини олишда нималарни бажариш фойдасиз?\n— Қуйидагилар COVID 19 қарши курашишда ёрдам бермайди:\n— Коронавирус касаллигининг оддий гриппдан фарқи нимада?\n— Коронавирус инфекциясининг грипп ва бошқа ўткир респиратор касалликларидан энг биринчи фарқи бу касаллик қўзғатувчиси ҳар хил бўлиб, касалликларнинг яширин даврида, клиник белгиларида ва бошқаларда кузатиш мумкин.


03 Íîÿáðü 2019 12:06 268\nНаманган вилояти ҳокимлигида 2 ноябрь куни Покистоннинг Лаҳор шаҳрида жойлашган Ўзбекистон — Покистон савдо ва маданият маркази раиси Руҳайл Икром бошчилигидаги делегация қабул қилинди. Бу ҳақда вилоят ҳокимлиги ахборот хизмати хабар берди.\nВилоят ҳокими Хайрулло Бозоров делегация аъзоларини қутлар экан, икки мамлакатни азалдан тарихий ва маданий алоқалар боғлаб турганини таъкидлади. Бугунги кунда бу алоқаларни янада мустаҳкамлаш, ўзаро савдо-сотиқни жадаллаштиришга урғу берилаётгани учрашувда алоҳида қайд этилди. Жорий йилнинг сентябрь Наманган шаҳар ҳокими Шавкат Абдураззоқов бошчилигидаги делегациянинг Покистонга амалга оширган сафарида ҳам шу мақсад кўзлангани билдирилди.\nРуҳайл Икром самимий қабул учун миннатдорлик билдирди. Покистонлик тадбиркорлар Наманганга инвестиция киритишга тайёр эканлиги, бугундан бошланган уч кунлик сафар давомида бу ерда инвесторлар учун яратилган шароитлар батафсил ўрганилишини маълум қилди. Лаҳор шаҳри мэри ҳамда Ўзбекистоннинг Покистондаги элчихонаси билан ҳамкорликда Лаҳорда Наманган вилоятига бағишланган йирик кўргазма ташкил этишга тайёргарлик кўрилаётганини қайд этди.


Расулуллоҳ мақтаган икки соҳа ёхуд жаннатни олисдан изламанг! - Fitrat.uz\nБош саҳифа / Ҳадис / Расулуллоҳ мақтаган икки соҳа ёхуд жаннатни олисдан изламанг!\nNoyabr 10, 2020\tРасулуллоҳ мақтаган икки соҳа ёхуд жаннатни олисдан изламанг!da fikr bildirishni o'chirish 54 Кўришлар\nРасулуллоҳ соллаллоҳу алайҳи васаллам: “Икки неъмат борки, кўпчилик инсонлар унинг қадрига етмайдилар. Улар – сиҳат-саломатлик ва хотиржамликдир”, – дедилар”.\nБошқа бир ҳадиси шарифда: “Кимки ўз уйида тинчликда, тани соғлом, бир кунга етадиган таоми бор ҳолда тонг оттирса, унга бутун дунё неъматлари тўлиғича берилгандек бўлибди”, – дейилган.\nБир куни пайғамбарларнинг отаси, бобомиз Иброҳим алайҳиссалом сўрадилар:\n– Ё Парвардигори олам! Дард кимдан?\n– Мендан, – деди.\nИброҳим алайҳиссалом яна сўрадилар:\n– Даво кимдан?\nШунда Иброҳим алайҳиссалом:\n– Унда табибга не ҳожат? – дедилар.\n– Табиб – қўлига даво юборилган кишидир, – деб марҳамат қилди.\nЖаноби Пайғамбаримизнинг айтган муборак сўзларидан оладиган хулосамиз – қайси бир дард-касалликни Аллоҳ таоло юборган бўлса, демак, унинг шифосини ҳам юборган. Шифоси эса – табиб, шифокорларнинг қўлларида.\nЯқин-яқингача айрим нодонлар юртимиз шифокорларига қўл кўтаришганини ойнаи жаҳон орқали кўриб, ранжидик. Ваҳоланки, бугун коронавирусга чалинган юртдошларимиздан (20 май ҳолатига кўра) 2372 нафарининг соғайишида шифокорларимизнинг хизмати беқиёс катта эканига барчамиз гувоҳ бўлиб турибмиз. Икки ҳафта мобайнида оиласи бағридан ажралиб, халқ хизматига камарбаста бўлган шифокорларимизни аввалги мақолаларимизда замонамиз қаҳрамонларига менгзаган эдик.\nШарқу ғарб олимлари тан олган, XXI асрнинг нанотехнология замонасида ҳам асарларини бутун дунё халқлари бошга кўтараётган, жаҳоннинг олий тиббиёт муассасаларида китоблари ҳанузгача ўқитиб келаётган, Ер юзининг энг нуфузли тиббиёт академияларида илмий ишлари ўрганилиб келаётган, ёруғ оламдаги бутун бир улкан ва жиддий соҳа шу инсоннинг исмлари билан номланган Абу Али ибн Сино айтадилар:\nТузатиб бўлмайдиган дард йўқ,\nШифобахш бўлмаган ўсимлик йўқ,\nХудои таоло барча махлуқоту мавжудотларини жуфт-жуфт қилиб яратган. Илло, Ўзигина яккаю ягона, ёлғиз холос! Ҳамма нарса жуфт-жуфт: қуёш-ой, ёз-қиш, эркак-аёл, оқ-қора, ер-осмон, жаннат-дўзах, ўлим-ҳаёт, савоб-гуноҳ, кеча-кундуз ва ҳоказо.\nДемак, дарднинг ҳам жуфти, зидди бор экан. Бу нима? Бу – даво! Ҳар бир касалликнинг ҳам жуфти, зидди бор экан. Бу нима? Бу – шифо!\nМодомики, Аллоҳ таоло ҳар бир дардга – даво, ҳар бир касалликка – шифо юборибдими, энди сизу биз бандаларининг иши – шу даво ва шифоларни излаб топиш!\nИмом Бухорий ва Имом Муслим асарларида Абу Ҳурайра розияллоҳу анҳудан ривоят қилинган ҳадиси шарифда Расулуллоҳ алайҳиссалом айтдилар: “Аллоҳ қандай касаллик туширган бўлса, албатта, унинг шифосини ҳам туширган“.\nЗиёд ибн Алақа розияллоҳу анҳу Усома ибн Шерик розияллоху анҳудан бундай ривоятни келтиради: “Мен Расулуллоҳнинг ҳузурларида эдим. Бир аъробий келиб:\n– Ё, Расулуллоҳ! Даволансак бўладими? – деб сўради.\n– Ҳа, эй, Аллоҳнинг бандалари! Даволанинглар! Чунки Аллоҳ таоло қандай дардни яратган бўлса, албатта, унинг шифосини ҳам яратган. Лекин битта дарднинг давоси йўқ, – дедилар.\n– У қайси дард? – деб сўрашди.\nРасулуллоҳ алайҳис салом:\n– Қарилик, – деб жавоб бердилар.\nЯна бир ҳадиси шарифларида Жаноби Пайғамбаримиз Расулуллоҳ алайҳиссалом айтдилар: “Ҳар бир дарднинг давоси бор. Агар даво дардга етиб борса, Аллоҳ азза ва жалланинг изни билан тузалади”.\nПайғамбаримиз соллаллоҳу алайҳи васаллам умматни соғлом жамият барпо этишга буюрганлар. Шу билан бирга, турли хасталиклардан сақланишни сўраб, Аллоҳ таолога илтижо қилганлар. Мўмин-мусулмон киши замонавий тиббиётнинг имкониятларидан фойдаланиб, Шофий (шифо берувчи) – Аллоҳ таолодан турли касалликлардан паноҳ сўраши зарур.\nТонг саҳар тинчлик-хотиржамликда уйғонишнинг ўзи бир неъмат эмасми?! Бобо-буви, ота-она, ака-ука, фарзандлар – оила даврасида нонушта қилишнинг файзини нима билан таққослаш мумкин?! Ишга, ўқишга отланаётганда, оила улуғларининг дуосини олиб кўчага чиқишнинг баракотини ҳаммамиз яхши биламиз.\n“Мусулмон” деган сўзнинг асли, негизи, ўзаги “ислом” сўзи. Демак, ҳар бир инсон миллати, ёши, жинси, дини, ирқи, ижтимоий ҳолати, тураржойидан қатъий назар, модомики “мен – алҳамдулиллоҳ, мусулмонман!” деб, ўзини мусулмон ҳисобласа, тинчлик учун хизмат қилиши шарт ва зарур экан! Аксинча, қиладиган иши айтаётган сўзига тўғри келмас экан! Худони Ўзи ҳаммамизни асрасин!\nКунларнинг бирида машҳур рассом дунёдаги энг гўзал суратни чизишга қарор қилади ва саёҳатга отланади. Бир қишлоқдан ўтаётиб нуроний отахонга дуч келади ва ёнига бориб у кишидан: “Дунёдаги энг гўзал нарса нима?” – деб сўрайди. Отахон ҳеч иккиланмай: “ИМОН!” – деб жавоб беради.\nСўнгра бир гузар олдидан ўтаётиб, карнай-сурнай садоларини эшитади ва тўпланиб турган оломон олдига бориб келиндан: “Сизнингча, дунёдаги энг гўзал нарса нима?” – деб сўрайди.\nКелин куёвнинг кўзларига боқиб: “Дунёдаги энг гўзал нарса – СЕВГИ!” – дейди.\nАскар: “Дунёдаги энг гўзал нарса бу – ТИНЧЛИК!” – дея жавоб беради.\nРассом дунёдаги энг гўзал нарсалар – имон, севги ва тинчлик бўлса, буларнинг барчасини бир расмда қандай ифодалайман, дея ўйлай-ўйлай уйига қайтиб келади.\nУйига кириши билан дунёнинг энг гўзал манзараси қаршисида эканини англаб етади: болаларининг маъсум нигоҳларида имон, аёлининг кўзларида севги, уйида эса тинчлик ҳукм сурар, ҳаммаларининг танлари соғ-саломат эди.\nБулардан илҳом олган рассом дунёдаги энг гўзал нарсани чизишга киришади ва уни “Менинг уйим”, деб номлайди.\nБиз буни янада кенгроқ тасаввур қилиб, табиий лозим бўлган имон ва севгидан ташқари, дунёдаги энг гўзал нарса бу – тинчлик ва соғлиқ эканини эътироф этамиз. Имон, тинчлик, саломатлик неъматлари жаннатмакон юртимизда, шукрки, барқарор! Демак, дунёдаги энг гўзал диёр бу – имон, тинчлик, саломатлик барқарор бўлган Ватан – Ўзбекистонимиздир!\nУстозларимиз айтадилар: “Ҳаётдан киши олмаса таълим, ўргата олмас унга ҳеч бир муаллим”. Кундалик ҳаётимизда ниҳоятда эҳтиёт бўлишимиз лозим экан. Яна билиб-билмасдан Жаноби Пайғамбаримиз алайҳиссаломнинг: “Икки неъмат борки, кўпчилик инсонлар унинг қадрига етмайдилар. Улар – сиҳат-саломатлик ва хотиржамликдир” деган муборак сўзларига қарши бўлиб қолмайлик!\nраиси ўринбосари Иброҳимжон Иномов\nАввалги Мутаассиблар томонидан далил келтиришнинг бузуқ талқинлари\nКейинги Тараққиётга таҳдид


Рустам Азимов фарвон турмуш сирини ошкор қилди\nАзимов қорақалпоқ халқига давлатманд бўлиш сирини ошкор қилди\n16:56 21.01.2017 (Янгиланган 17:07 21.01.2017)\nҚорақалпоғистон Республикаси фаоллари билан учрашуви давомида Ўзбекистон Республикаси бош вазир ўринбосари Рустам Азимов минтақадаги ҳар бир хонадонда 100тадан товуқ боқилса, бунда халқнинг турмуш фаровонлиги янада ошишини маълум қилган\nТОШКЕНТ, 21 янв — Sputnik. Илгарироқ Ўзбекистон Республикаси президенти халқ турмуши билан яқиндан танишиш мақсадида, 20 январ куни Қорақалпоғистон Республикасига сафар уюштиргани ҳақида хабар берган эдик.\nМирзиёев хонадонларга кириб, халқ турмуш шароитлари билан яқиндан танишди\nМирзиёев ташриф давомида Нукус шаҳрида Қорақалпоғистон Республикаси фаоллари билан учрашув ўтказган.\nЙиғилишда аҳолининг иқтисодий салоҳиятини ошириш усуллари борасида ҳам сўз юритилган.\nЎзбекистон Республикаси бош вазир ўринбосари Рустам Азимов минтақадаги ҳар бир хонадонда 100тадан товуқ боқилса, бунда халқнинг турмуш фаровонлиги янада ошишини маълум қилган, деб ёзади Kun.uz йиғилишда иштирок этган манбасига таянган ҳолда.\nЎзбекистон раҳбари Шавкат Мирзиёев бу ишни амалга ошириш бўйича вазифани бош вазир ўринбосари Р. Азимов зиммасига юклагани айтилмоқда.\n"Киевлик террорчи" Сухроб Каримов икки ойга ҳибсга олинди\n12:19 06.08.2020 (Янгиланган 12:30 06.08.2020)\nСал олдин, 3 август куни, Каримов Киевдаги "Леонардо" бизнес-марказидаги банк бўлинмасига кирган ва рюкзагида бомба борлигини маълум қилган. Босқинчи 40 минг гривен ва журналистлар билан мулоқотни талаб қилган.\nТОШКЕНТ, 6 авг — Sputnik. Киевдаги "Универсал-банк" бўлинмаларидан бирини портлатиб юбориш билан таҳдид қилган Ўзбекистон фуқароси Сухроб Каримов теракт бўйича иш юзасидан икки ойга ҳибсга олинди. Уни гаров эвазига қўйиб юбориш чекланган. Бу ҳақда Киев прокуратураси матбуот-хизмати хабар бермоқда.\n"Киевлик террорчи" Суҳроб Каримов ҳақида нималар маълум\n"Киев шаҳри Печерск туман суди пойтахт прокуратураси илтимосномасини қондирди ва 2020 йил 3 августда Киев марказидаги банк биносида портлаш билан таҳдид қилган Ўзбекистон фуқаросига ҳибсга олиш тарзидаги эҳтиёт чорасини танлади. Уни гаров эвазига қўйиб юбориш чекланган. Тегишли қарор 2020 йилнинг 5 августи, чоршанба куни бўлиб ўтган мажлисда қабул қилинган", - дейилади расмий баёнотда.\nКаримовга Украина Жиноят кодексининг 258-моддаси 1-қисми ("Террористик ҳужумни амалга ошириш ёки уни амалга ошириш билан қўрқитиш") бўйича айблов қўйилмоқда. Ушбу моддада гумонланувчилар беш йилдан ўн йилгача озодликдан маҳрум этилиши мумкин.\nЭслатиб ўтамиз, 3 август куни, Каримов, Киевдаги "Леонардо" бизнес-марказидаги банк бўлинмасига кирган ва рюкзагида бомба борлигини маълум қилган.\nКиевда банкни портлатиш билан таҳдид қилган Суҳроб Каримов психоневрологик рўйхатда туради\nУ банк бўлинмаси раҳбаридан ташқари барча ходимларни қўйиб юборган. Раҳбар аёлни гаров олган.\nСухроб Каримов 40 минг гривен (1,44 минг доллар) ва журналистлар билан мулоқотни талаб қилган.\nАмалга оширилган махсус операция натижасида Каримов қўлга олинган, уни тўғридан-тўғри эфирда қўлини қайириб, банк биносидан олиб чиқиб кетишган.\nКаримовни қўлга олишда Украина телеканалларининг икки нафар журналисти кўнгилли равишда иштирок этган.\nТекширувлардан сўнг Каримов ёлғон гапиргани фош бўлган: унинг рюкзагида бомба ҳам, бошқа портловчи қурилмалар ҳам бўлмаган.\nСал кейин ўзбекистонлик бу йигит психоневрологик ҳисобда туриши аниқланган.\nБоғчалар фаолиятини тиклашга тайёргарлик кўрилмоқда – вазирлик\nТаъкидланишича, боғчалар фаолияти тикланиши болаларни нормал маиший ҳаёт, ўйинлар ва таълим жараёнига қайтишига ёрдам беради.\nТОШКЕНТ, 6 авг — Sputnik. Мактабгача таълим ташкилотларида коронавирус пандемияси сабабли тўхтатилган фаолият жараёнини тиклашга тайёргарлик ишлари олиб борилмоқда. Бу ҳақда Мактабгача таълим вазирлиги матбуот хизмати хабар қилмоқда.\nБоғчалар фаолияти тикланиши болаларни нормал маиший ҳаёт, ўйинлар ва таълим жараёнига қайтишига ёрдам беради.\nТаъкидланишича, вирус тарқалиши ва уни юқтириб олиш хавфини бартараф этиш мақсадида жорий этилган тақиқ чораларини ҳисобга олган ҳолда, қўшимча хавфсизлик чоралари ҳам татбиқ этилиши кўзда тутилган.\nАммо болалар ўртасидаги оралиқ масофа, уларнинг ижтимоий фаоллиги, амалий машғулотлари ва ривожлантирувчи ўйинларига халақит бермаслиги лозим.\nВазирлик БМТ Болалар жамғармасининг кўмагида пандемия шароитида МТТларда иш жараёни қандай тамойиллар асосида ташкил этилиши тасвирланган видеоролик тайёрлади.\nЛукашенко Россия ва Украина бош прокурорларини таклиф қилиш ҳақида топшириқ берди\n14:48 06.08.2020 (Янгиланган 14:52 06.08.2020)\nБеларусь президенти Александр Лукашенко Россия ва Украина бош прокурорларини таклиф қилиш ҳақида топшириқ берди.\nТОШКЕНТ, 6 авг — Sputnik. Беларусь президенти Александр Лукашенко Минск яқинида россияликлар қўлга олиниши ҳолати юзасидан мамлакатга Россия ва Украина бош прокурорларини таклиф қилиш тўғрисида топшириқ берди.\nREUTERS / Valentyn Ogirenko\n“Корона”, Россия, сайлов ва хоинлик: Лукашенконинг халққа мурожаатномаси\nКуни кеча Лукашенко Украина президенти Владимир Зеленский билан бу ҳолатни телефон орқали муҳокама қилди. Киев қўлга олинганларни Украина жануби-шарқидаги ҳарбий ҳаракатларда иштирок этганликда гумон қилмоқда.\nБеларусда россияликларни қўлга олиниши\nБеларусь ҳукумати 29 июлда 33 нафар россиялик қўлга олинганини маълум қилди. Минск уларни хусусий ҳарбий компаниянинг “жангарилари” деб ҳисобламоқда. Россияликлар Беларусда сайлов олдидан оммавий тартибсизликларни ташкиллаштиришга тайёргарлик кўришда гумон қилинмоқда.\nРоссия Ташқи ишлар вазирлиги Беларусь томонининг россияликлар ҳибсга олиш ҳолатини нотўғри талқин қилиши ҳеч қандай танқидга бардош бермаслигини таъкидлаб, кераксиз салбий ҳис-туйғулар кескинлигини оширишни тўхтатишга чақирди.\nБундан аввал Россия президенти матбуот котиби Дмитрий Песков Минскда қўлга олинганлар “катта эҳтимол билан” хусусий хавфсизлик компаниясининг ходимлари эканлиги, Минскда транзит тартибида бўлиб, рейсга кеч қолганликларини айтганди.\nПесковнинг сўзларига кўра, Кремлда улар қонунга зид иш қилишгани ҳақида ҳеч қандай маълум йўқ. Унинг таъкидлашича, Россия Беларуснинг ички ишларига ҳеч қачон аралашмаган ва аралашмаяпти.


Жамоат қабулида ижтимоий масалалар кўрилди\nЮзга яқин фуқаро вилоят ҳокими Ўмирзақ Шўкеев қабулида бўлдилар. Вақтни тежаш мақсадида вилоят ҳокимининг ўринбосарлари Сакен Қалқаманов ва Улан Тажибаевлар ҳам минтақа раҳбари билан бир қаторда фуқароларни қабул қилдилар. Шикоятларда асосан бандлик, бошпана, тадбиркорликка ёрдам каби масалалар тилга олинди.\n– Биз ҳар бир ариза, таклиф-талаб ортида инсон тақдири турганлигини унутмаслигимиз керак. Шунинг учун ҳам бугунгидай учрашувларнинг аҳамияти катта. Ҳар бир раҳбар ўз қабулига келган кишини илиқ қабул қилиб, унинг аҳволини сўраб, дардини тинглаши лозим. Масалалар фақат қонун доирасида ҳал этилиши зарур, – деди вилоят ҳокими.\nҚабулга келган Сайрам тумани, Манкент қишлоғи фуқароси ҳудудда ёшлар тарбиясига салбий таъсир кўрсатадиган ўйин автоматларининг кўпайганлиги, уларнинг ўрнига ёшларга мўлжалланган спорт майдончаларини ташкил этишни илтимос қилди.\nМасалаларни муҳокама қилиш давомида таклифлар ва маслаҳатлар берилди. Ҳар бир масалани ҳал этиш учун туман, шаҳар ҳокимлари ва давлат идоралари раҳбарларига аниқ вазифалар юклатилди.\nҲоким қабулида бўлган 90 ёшли Е. Бимаханбетули ўзи яшайдиган Чўрноқ қишлоғини ободонлаштириш масаласини кўтарди.\nОқсоқолнинг айтишича, ушбу қишлоқ вақтида туман маркази бўлган ва бугунги кунда ҳам Туркистон туманининг маркази бўлса, айни муддао экан.\nМинтақа раҳбари таклифни атрофлича ўрганиб чиқиб, кейин қарор қабулланишини маълум қилди.\nТуркистонлик Р. Шокирова вақтида ишламасдан тўхтаб қолган марказий ҳаммомни қайта ишга тушириш зарурлигини айтди.\nА. Жайинбаева эса бошпанали бўлгани учун ҳокимга раҳмат айтгани келибди. Қолаверса, кўп болали она янги уйи яқинида жойлашган мактабдан иш топиб беришларини ҳам ўтинди.\nБайдибеклик бир гуруҳ фуқаролар ҳокимдан мол боқиш учун яйлов сўрашди ҳамда беморлар даволаниши учун кундузги стационар қуриб беришни илтимос қилишди.\nШуни таъкидлаш жоизки, келганларнинг барчаси саволларига қониқарли жавоблар олишди.\nВилоят ҳокимининг матбуот хизмати, 2020-02-15, 05:34 172\nЎмирзақ Шўкеевнинг минтақа фуқароларига Мурожаати 70\nКўчалар дезинфекцияланмоқда 73\nТезкор ахборот 94


Соғлиқни сақлаш вазирлиги Зангиотада электр таъминоти узилиб қолганлиги учун юзлаб ковидли беморларнинг вафот этганлиги тўғрисидаги хабарни инкор қилди Ўзбекистон янгиликлари\nСоғлиқни сақлаш вазирлиги Зангиотада электр таъминоти узилиб қолганлиги учун юзлаб ковидли беморларнинг вафот этганлиги тўғрисидаги хабарни инкор қилди\n14 October 2020, 08:23\nЎзбекистон, Тошкент – Batafsil.uz. Мухбиримиз хабар қилишича, Соғлиқни сақлаш вазирлиги Зангиотада электр таъминоти узилиб қолганлиги учун юзлаб ковидли беморларнинг вафот этганлиги тўғрисидаги хабарни инкор этган.\nЭслатиб ўтамизки, кеча ижтимоий тармоқларда Тошкент вилоятидаги Зангиота юқумли касалликлар шифохонасида электр таъминоти узилиб қолгани ҳақида маълумотлар тарқалди. Хусусан, журналист Хуршид Далиевнинг Twitter саҳифасидаги постида “COVID-19” марказида аҳвол ёмонлашиб, кислород концентраторига уланган беморларнинг кўпчилиги вафот этгани айтилган.\nСоғлиқни сақлаш вазирлиги ушбу хабарни инкор қилиб, Зангиота юқумли касалликлар шифохонаси ушбу турдаги муассасаларга қўйилган замонавий талабларга мос эканлигини таъкидлаган. Яъни, электр узлуксизлигини таъминлаш мақсадида шифохона дизель генераторлари билан таъминланган.\nШу билан бирга, вазирлик маълум маълум қилишича, кеча касалхонада электр таъминотида узилишлар кузатилмаган ва беморлар ўлими қайд этилмаган.


Идоралараро комиссиясининг кенгайтирилган йиғилишида таълим соҳасида порахўрликка қарши курашиш аҳволи ва қонунийликни таъминлашга доир масалалар ... танқид остига олинди. Масалан, муқаддам олий таълим соҳасида ишлаб, порахўрлик ва фирибгарлик жиноятлари учун 4 маротаба судланганига қарамай, ...\nЙҲХБ йўл-патрул хизмати инспектори сафдор А.Ф.га «Обид» исмли шахс пора беришга уринди. У «ҳайдовчилик гувоҳномаси» олиш учун ўтказиладиган ... икки нафар танишларига ёрдам бериш эвазига 200 АҚШ доллари миқдорида пора таклиф қилган. Сафдор А.Ф.нинг бу ҳақдаги билдиргисига асосан ўтказилган ...\nйўл-патруль хизмати батальони 3-отряди ходимларига фуқаро томонидан пора таклиф қилинаётганлиги ҳолати юзасидан тезкор маълумот келиб тушган. Маълум ... беришни сўраб, бу «хизмат» эвазига 400 АҚШ доллари миқдоридаги пора таклиф қилади. Катта сержант Муҳаммадиев фуқаро Р.га бу ҳаракати қонунга ...\nҳайдовчи ЙПХ инспекторига пора таклиф қилгани учун қўлга олинди. Бу ҳақда Сурхондарё вилояти ИИБ Ахборот хизмати хабар бериб ўтди. 2019 йилнинг 27 ноябрь куни К.Т. бошқа ... сўраб, Шеробод тумани ИИБ ЙҲХБ масъул ходимига 200.000 сўм пулни пора тариқасида бераётган вақтда Ўзбекистон Республикаси ИИВ ўз хавфсизлиги ...\nуюштирди. Унда А. Ваҳобов журналистни ўта оғир жиноятда айблаб (пора бериш), гўёки унинг «йўриғига юрмагани» учун ўзи ҳақида танқидий материал ... ҳолда, журналистга нисбатан камида Жиноят кодексининг 211-моддаси (пора беришга далолат қилиш) билан жиноят иши қўзғатиларди. Жиноят иши қўзғатилмадими, ...\nшаҳридаги шифохонага ишга кириш учун 800 АҚШ доллари миқдорида пора талаб қилган шифокор қўлга олинди. Бу ҳақда Ўзбекистон Республикаси ...\nБош прокуратура ҳузуридаги Департаментнинг Фарғона вилоят бошқармаси ходимлари томонидан ҳуқуқни муҳофаза қилувчи органлар билан ҳамкорликда ўтказилган тезкор тадбирда «Ер тузиш ва кўчмас мулк кадастри» давлат корхонаси Олтиариқ туман филиали мутахассиси Э.М. ва бошқалар қўлга олинди.\n(1966 й.т.) хизмат хонасида мутахассис Б.А.дан 100 АҚШ долларини пора тариқасида олган вақтида ашёвий даллилар билан қўлга олинган. Мазкур ...


Генрих Мхитарян Гамлетга берган ваъдасини бажарди / CHAMPIONAT.asia\n21:08Ла Лига. "Леганес" – "Атлетико". Асосий таркиблар маълум! 0 21:00"Ростов" - "Рубин" учрашувидан МАТНЛИ ТРАНСЛЯЦИЯ 18 20:50Агуэро фаолиятидаги юбилей голини урди ва бу ҳақда ўз фикрини билдирди 4 20:33Лига 1. "Монако" - "Ним" 2:2 1 20:32А Серия. "Удинезе" - "Милан". Меҳмонлар бугунги баҳсга ажойиб таркиб танлашди! 4 20:22"Ростов" - "Рубин". Шомуродов бугун ўз ўйинини намойиш эта оладими? 25 20:17 АПЛ. "Борнмут" - "Манчестер Сити" 1:3 0 20:17АПЛ. 3-турнинг сўнгги икки ўйини бошланмоқда (онлайн ҳисоб) 3 20:12АПЛ. "Манчестер Сити" ғалаба қозониб, иккинчи ўринга кўтарилди 5 19:50Эмери Монреалнинг эҳтимолий трансфери ҳақида: "Ҳамма мумкин бўлган вариантларни муҳокама қиламиз" 1 19:20Карикатура: Пукки ҳозирча энг сермаҳсул футболчилардан бири 4 18:56Спортчилар ижтимоий тармоқларда 1 18:55Расман: Рами янги жамоаси билан шартнома имзолаш учун Туркияга етиб келди 0 18:42Рамос: "Навас "Реал"да қолишини истайман" 2 18:28Неймар яна ўйнамайди 11\nГенрих Мхитарян Гамлетга берган ваъдасини бажарди\n24 май 16:10\nТеглар : Генрих Мхитарян\nУ барчасига ўз кучи билан эришди ва жаҳон футболида ўз ўрнига эга бўла олди.\nОддийроқ қилиб айтадиган бўлсак, унинг йўли қийинчиликларга тўла эди. Отаси тўсатдан вафот этади ва Генрих отаси изидан кетишга қарор қилди.\nМхитарян отаси ўзини ҳам машғулотга бирга олиб бориши учун инжиқлик қилиб, эшик олдига бориб туриб оларди, аммо ҳамма иши бесамар кетарди: "Ҳали вақти эмас, ўғлим", - дер эди отаси. Генрих футбол ўйнашни Ереваннинг оддий майдонларида бошлаган. У оддий болалар билан ўйнарди ва бир қарашда улардан ўзига хослиги билан ҳам ажралиб турмасди.\nУ футбол ўйнашни яхши кўрар ҳамда бир қобиқдан чиқиб ўзини кашф қилишга ҳаракат қиларди. У аввал бошидан ўта иқтидорли деб саналмаган. Бразилияда у жисмонан бақувват эмаслиги ва профессионал футболчи бўла олмаслигини таъкидлашарди.\nУ ҳурматга лойиқ совет футболчиси Гамлет Мхитаряннинг ўғли эди. Ота-онаси зарур вақтда фарзандига кўмаклашар ҳамда тарбиясига катта аҳамият беришарди. Қолаверса, Донецкнинг "Шахтер" клубида ўйнашига қарамай, Генрих юлдузлик касалига чалинмаган эди. Айниқса, ўша пайтлар маҳаллий ҳамда Лотин америкалик футболчилар қимматбаҳо машиналар ҳайдаб, асосий вақтини тунги клубларда ўтказардилар. Қахрамонимиз эса бундан мустасно бўлган.\nГенрих машғулотлардан кейин базада қолар ва ўша ерда яшарди. Ўз вақтида уни Донецкда база директори деб аташарди. Кейинчалик у ҳам ўзига қииматбаҳо машина сотиб олди ва Германия кўчалари бўйлаб сайр қилди. Ҳозир эса Англияда яшамоқда. Генрих тартибга амал қилиш зарурлигини яхши тушунар ҳамда ҳақиқий профессионал футболчи бўлишга ҳаракат қиларди.\nУ ўз менталитети, стереотипларини ўзгартира олди ва энг асосийси кучига ишонди, ўз устида тинмай ишлади. Мхитарян отасининг ўлимидан кейин ўзига ваъда берди - юқори даражадаги футболчи бўлиш ва катта ютуқларга эришиш. "Отам ҳаётимдаги муҳим инсон эди. Мен уни Францияда ўйнаганини кўрганман. Болалигимда унинг ҳар бир машғулотига боргим келарди. Баъзи пайтлар мени ўзи билан олиб борарди.\nАммо жиддий шуғулланишни бошлаганимда эндигина 7 ёшга қадам қўйгандим. Ҳозир ҳам отам учун футбол ўйнайман", - дейди Генрих Мхитарян. У "Манчестер Юнайтед" ва "Арсенал"дек топ клублар сафида ўйнаши — бу арман футболчиси учун ажойиб кўрсаткич.\nАрманистон термаси вакилининг Германия ёки Англия топ клубига ўтиши бу белгиялик навбатдаги ўсмир йигит ёки ярқ этиб кўзга кўринган лотин америкаси вакилининг "Бенфика" ёки "Порту" орқали катта футболга кириб келиши эмасди.\nМхитарян "Пюник"дан Лондоннинг "Арсенал" клубига қадар босиб ўтган йўли - бу буюк жангчи тарихидир. "Профессионал" сўзини асл маънода тушуниб, унга катта эътибор билан қарайдиган инсоннинг ҳаёт йўли. Мхитарян - нафақат кичик бир халқнинг ғурурига сабабчи инсон, балки кўчага дўстлари билан тўп тепиш учун чиқаётган ёш болакайлар учун ўрнак ҳамдир. Баъзи сиёсий муаммолар туфайли ўтказиб юборилган (Мхитарян катта эҳтимол билан Европа Лигаси финалига бормайди) финал унинг ажойиб фаолиятини буза олмайди. Ишонамизки, у ҳали ўз финалида аниқроқ айтсак - финалларида майдонга тушади.\nГенрих Мхитарян профессионал фаолиятидаги иккинчи финалда майдонга тушиш имкониятидан маҳрум бўлди.\nУ таркибида бундай юлдузлар камдан-кам учрайдиган терма жамоа аъзоси. У миллат қахрамони. У буларнинг барчасига тинимсиз меҳнат, қатъият ва берган ваъдаси туфайли эришди. Ҳеч бир инсон ҳозир Генрих Мхитаряннинг ичидан ўтаётганларини ҳис эта олмайди. Унинг (оилавий) қарорини ҳеч ким муҳокама қила олмайди. Сабаби бугунги даражасига етгунга қадар бошидан кечирганларини ҳеч биримиз ўзимизда ҳис қилмаганмиз. Балки Мхитарян мамлакат миллий терма жамоаси билан катта натижаларга эриша олмас, лекин у ўз фаолиятидан мамнун бўлишга тўлиқ ҳақли.\nУ барчасига ўз кучи билан эришди ва отасига берган сўзида тура олди. Жаҳон футболининг ёрқин бир вакили бўла олди ва шу даражада бир неча йилдан буён тўп тепмоқда. Ўтказиб юборилган Европа Лигаси финали эса бир умрга унинг хотираси ва қалбида қолади.\nҲеч ким уни ўзичалик тушуна олмайди.\nРасман: “Монако” янги трансферини эълон қилди 5\n“Ливерпуль” хўжайини: янги мавсумда АПЛ ғолиблигига асосий эътиборни қаратмоқчимиз 13\nБоку полицияси футболкасида Мхитарян номи туширилган мухлисларни тўхтатди 24\n"Арсенал" ўйинчиларига Мхитаряннинг исми ёзилган либосларда чиқишларига рухсат берилмади 15\nПапастатопулос: "Мхитарян учун ҳам Европа лигасини ютишимиз керак" 4\n"Бу менинг мавсумдаги 53-ўйиним". "Челси"нинг ота-бола мухлислари 5571 кмли саёхатга отланишди 8\n28 май 12:38:21\nАбдугофур1984 фойдаланувчининг фикрига жавоб бериш\nАрмянин хуже еврея!\nЕврейлардек ифлос миллат ер юзида бошқа йўқ.\n26 май 15:55:50\nФифа микёсида утадиган хеч бир учрашувда миллатчиликка йул куйилмаслиги керак. Арманлар ким булишидан катъий назар, уларга чипта сотилмаса, унда финални Бакудан олиб куйиш керак!


Номуснинг баҳоси 150 минг сўмми? Гулистонда фоҳиша қўлга тушди - Халқ сўзи\nНомуснинг баҳоси 150 минг сўмми? Гулистонда фоҳиша қўлга тушди\n22:06 22 Апрель 2020 Жамият\nГулистон шаҳрида фоҳишалик билан шуғулланаётган фуқаролар аниқланди. Бу ҳақда Сирдарё вилояти ИИБ Ахборот хизмати хабар бермоқда.\nМаълум қилинишича, 20 апрель куни соат 21:30 ларда Боёвут тумани Гулбоғ МФЙда доимий рўйхатда туриб, ўзи Гулистон шаҳар 4-мавзе «Бўстон» МФЙда яшовчи вақтинча ишсиз Я.Н. карантин қоидаларини бузгани аниқланган. У яшаш жойида Гулистон шаҳар «Сайқал» МФЙда яшовчи 1996 йилда туғилган вақтинча ишсиз фуқаро Ж.Ж. билан 150 минг сўм эвазига жинсий алоқа қилаётганда қўлга тушган.\nМазкур ҳолат юзасидан Гулистон шаҳар ИИО ФМБ ҲПБтомонидан фуқаро Я.Н.га нисбатан Маъмурий жавобгарлик тўғрисидаги кодекснинг 54-модда 2-қисми, 190-модда 2-қисми асосида маъмурий баённома расмийлаштирилиб, тўпланган ҳужжатлар Гулистон шаҳар маъмурий суди томонидан кўриб чиқилди.\nСуд ҳукми билан ҳуқуқбузар Я.Н.га Маъмурий жавобгарлик тўғрисидаги кодекснинг 54-моддаси 2-қисми билан базавий ҳисоблаш миқдорининг 20 (йигирма) баробари, яъни 4.460.000 сўм миқдорида жарима, 190-моддаси 2-қисми билан 5 (беш) сутка маъмурий қамоқ жазоси тайинланди.


Маҳсулот коди: 77\nМаҳсулотни кўрганлар сони: 21317\nШайх Муҳаммад Содиқ Муҳаммад Юсуф ҳазратларининг «Ҳикматли дунё» деб номланган аудио тўпламининг 4-қисми савдога чиқарилди.\nНоми: «Ҳикматли дунё» 4-диск (CD МР3)\nҲажми: 381 дақиқа\n01. Никоҳ ўқигани учун домла пул олиши\n02. Боқиб олинган бола ҳукми зиҳор\n03. Ичадиган ота ўғлини ароқ қуйиб беришга мажбур қилиши\n04. Ишораи саббоба\n05. Маккада тошга айланадиган гул борми?\n06. Муҳаммад саллаллоҳу алайҳи васалламнинг Зайнабга уйланишлари\n07. Замонавий контрацептивлар\n08. Жумъадан олдин тўрт ракъат суннат борми?\n09. Ёш болали аёлнинг намозга узри бўлиши мумкинми?\n10. Иккинчи хотинни ташлаб биринчисига кетган эр\n11. 25 йиллик қазо рўзасини тута олмаётган онахон\n12. Аза тутиш ҳақида\n13. Ёстиқ тагида васият бўлиши керакми?\n14. Пайпоққа масх тортиш мумкинми?\n15. Поччасидан ҳомиладор бўлиб қолган аёл\n16. Хирот ва ушр садақаси\n17. Ҳуруфи муқаттаот\n18. Шахмат шашка ҳақида\n19. Қиёмат аломатлари\n20. Кўзи ожизларга адабиётлар\n21. Бармоқларни қисирлатиш\n22. Кока кола ҳақида\n23. Ёдланган Қуръон сураларини унутиш\n24. Ҳадисни текшириб кейин айтиш\n25. Ислом ҳарбий йўл билан ёйилганми?\n26. Қуръондаги эсла сўзининг моҳияти\n27. Ийсо алайҳиссалом қайси мазҳабда бўладилар\n28. Яъжуж маъжуж ҳақида\n29. Бизда ҳайит бир кун кеч бўладими?\n30. Нур сурасида зинокорлар ҳукми\n31. Сафардаги суннат намози ҳақида ихтилофлар\n32. Суннат ўқимасликка ҳужжат борми?\n33. Ҳанафийларнинг ҳужжатлари\n34. Бошқа мазҳабдагиларнинг адабиёти\n35. Ҳозирда чиққан китоблар\n36. Бошқа диндагиларга салом бериш мумкинми?\n37. Россияда яшаётганлар овқатланиши\n38. Саволлар ҳақида\n39. Амалларни қилиш Аллоҳ учунми?\n40. Сўфий дунёдан воз кечганми?\n41. Инсон таъмагирми?\n42. Робия ал-адавиянинг сўзлари шаддодликми?\n43. Аналҳақ деб юбориш\n44. Аллоҳни тушда кўриш мумкинми?\n45. Рўзада жинлар кишанланса Наас сурасини ўқиш жоизми?\n46. Уйланмаган йигит имом бўлиши мумкинми?\n47. Халийфа Умар Александрияни ёққанми?\n48. 8 йил яшамаган оилага талоқ тушадими?\n49. Салла ҳақида\n50. Тасбиҳ фарздан кейинми ёки суннатдан?\n51. Уйда ёлғиз намозда азон айтиш керакми?\n52. Юпқа маҳси ҳақида\n53. Аъроф сурасидаги маҳфий дуо ҳақида\n54. Етим набиралар ҳаққидан қўрққан отахон\n55. Имом Хасан ва Имом Хусанлар нега имом дейилади?\n56. Инсон яратувчи бўлиши мумкинми?\n57. Кашфи жин мақоми борми?\n58. Малика исми ҳақида\n59. Мозорга овқат бериш\n60. Қурбонликни бутун оила номидан қилса бўладими?\n61. Ёш бола намозни бузадими?\n62. 4 мучали соғ гадойлар\n63. 75000 марта калима айтиш\n64. Аёлнинг гуноҳига эри жавобгарми?\n65. Закот олиб ҳажга бориш мумкинми?\n66. Қуръон хатми мажбурийми?\n67. Масжидда Каъбанинг расми\n68. Мубийна сўзи маъноси\n69. Намоз ўқиш тартиби қачон ўргатилган?\n70. Пешин суннатини 2 ракъат ўқиш мумкинми?\n71. Рамазон сахарида туролмаса рўзаси қабулми?\n72. Уйда қуш ва балиқ боқиш\n73. Ака-ука биргалашиб қурбонлик қилиши\n74. Ота ажрашган оилага нафақа тўлаши\n75. Абдуллоҳ исми ҳақида\n76. Фол очадиган лўлига садақа бериш жоизми?\n77. Ногирон таяммумни ўтириб қилиши шартми?\n78. Савдода харидорни алдамаслик\n79. Пивонинг 0 градуслигини ичса бўладими?\n80. Маййит ювилган хонада овқатланиш\n81. Масжидда дунёвий иш билан шуғулланиш\n82. Номаҳрам инсонни севиш мумкинми\n83. Рўмол сиқса орқага ташлаш\n84. Аёл маҳрамлари билан кўришиши\n85. Азадор хонадонда шўрданак, бодом қўйиш\n86. Кабутар боқиш ҳақида\n87. Нуруллоҳ, Каримуллоҳ, Раҳматуллоҳ исмлари\n88. Ота фарзандининг пулига ҳажга бориши мумкинми?\n89. Сигирнинг оғиз сутини ичиш мумкинми?\n90. Маст одам намоз ўқиши мумкинми?\n91. Яширинча ўқилган никоҳни қайтадан ўқилиши\n92. Нега ҳозирда мужтаҳид уламолар йўқ?\n93. Касал одам курсида намоз ўқиши\n94. Ашуро куни рўзаси\n95. Сотувчи мол нархини эгасига билдирмасдан ошириши\n96. Масжид олдидаги гадойлар\n97. Тухумни ишлатиш\n98. Кўп қаватли уйлардаги таҳоратхона\n99. Танбеҳул ғофилийн китоби ҳақида\n100. Кинначилик ҳақида\n101. Аллоҳ учун дўстлашиш\n102. Бегона гувоҳлар билан никоҳ ўқитиш\n103. Эрига хиёнат қилган аёл\n104. Фильмларда саҳобаларни кўрсатиш\n105. Марҳум ота она учун дарахт экиб, савобини бағишлаш\n106. Марҳум яқинлари мадҳ қилиб йиғлашидан азобланади\n107. Мерос тақсимоти\n108. Никоҳни сир тутиш мумкинми?\n109. Поездда арзонга кетиш\n110. Таҳажжуд намози\n111. Йигит ўзи ёқтирган қизга уйланиши


Зимбабвелик йўлбошловчи шер чангалидан омон чиқа олмади\n20:06 / 25.08.2015\nАмерикалик стоматолог томонидан Сесила лақабли машҳур шер отиб ташланиши туфайли дунёга танилган Зимбабвенинг Хванг миллий боғида Нксаха лақабли шер йўлбошловчининг ҳаётига зомин бўлди. Бу ҳақда Reuters хабар берди.\nБоғ маъмуриятининг маълум қилишича, йўлбошловчи жониворлар шарпасини сезганидан сўнг шерлар қўналғасига яқинлашган. Уни пайқаган эркак шерлардан бири экскурсоводга ташланиб, қаттиқ жароҳатлаган. Оқибатда йўлбошловчи ҳаётдан кўз юмган.\nАввалроқ Зимбабве президенти Роберт Мугабе мамлакат аҳолиси қаршисида сўзга чиқиб, мамлакат рамзларидан бирига айланган Сесила шерининг ўлимига сабаб бўлган “хорижлик вандаллар”ни танқид қилган эди.


Автомобиль рақами 14 миллион доллар?!\nАслида биз бугун автомобилларга тақиб юрадиган давлат рақам белгиси дастлаб отлар экипажида қўлланган экан. 1901 йил эса дунёда биринчи марта автомобиль рақами жорий этилган, яъни машинаси бор Нью-Йорк аҳолиси учун рақам олиш ва уни тақиб юриш шарт қилиб қўйилди. Буни расмийлаштириш учун бир доллар кетарди.\nГерманияда ҳам худди шу йили автомобилларга рақам тақиш урфга кира бошлади. Ҳатто айримлар ўзи ёқтирган ҳарф ва рақамлардан иборат белгиларни буюртма қила бошлади. Шундайлардан бири берлинлик савдогар Рудольф Герцог эди. «IA 1» рақамини олишга муваффақ бўлди. Ундаги «IA» турмуш ўртоғи Иоган Анкернинг бош ҳарфлари қисқартмаси, «1» сони эса унинг биринчи ва охиргиси эканлигига ишора эди.\nАвтомобиль рақамлари пайдо бўлган даврда унинг тасдиқланган зарур ўлчамдаги стандарт шакли бўлмаган. Автоҳаваскор уни ўзи ясаши ёки устага буюртма қилдириб, машинасига тақиб юриши мумкин бўлган.\nХХ аср бошларигача Россиянинг ҳар бир шаҳрида рақамлашнинг ўз тартиби бўлган. Рақам белгиси ҳар йили 15 мартда, техник кўрикдан ўтгандан кейин алмаштирилган. Рақам ёзилган белгилар ҳам турли рангда бўлган. Қизил, кўк, пушти ранг... Бу ранглар ҳайдовчиларнинг стажини билдирган ва улар гараж деворларига қоқиб қўйилган.\nСтандарт автомобиль давлат рақам белгиси собиқ иттифоқда илк бор 1931 йил жорий этилди. Юрий Гагарин эса машҳур парвозидан кейин 12-04 ЮАГ давлат белгиси бўлган «Волга» автомобили билан тақдирланади. Бунда рақамлар унинг парвоз вақтини, ҳарфлар эса исм-фамилияси бош ҳарфларини англатар эди.\nДастлаб АҚШда жорий этилган қиммат автомобиль рақамлари сотилиши бугун кўпчилик давлатларда қонуний тусга кирган. Хоҳлаган киши пулини тўлаб, ўзи хоҳлаган рақами сотиб олиши мумкин. Тарихда аукционда сотилган энг қиммат автомобиль рақами 2008 йил Абу-Дабида қайд қилинган. БАА фуқароси 25 ёшли Саид ал Ҳури нақд 14,2 миллион АҚШ долларига шундай рақам соҳиби бўлди. У жуда қисқа эди: «1» Ажабланарлиси, бу рақамнинг бошланғич нархи бор-йўғи 27 минг АҚШ доллари қилиб белгиланганди.\nШундай қиммат рақамлар 2006 ва 2009 йилларда Буюк британияда ҳам кузатилган. «М1» рақами 500 минг АҚШ долларига баҳоланган бўлса, «1D» рақами 513 минг АҚШ долларига сотилган.